gg     DE  VOCUM  QUAE  SUNT  SCELUS 
■i  FLAGITIUM  FACINUS  APUD  PRISCOS 

SCRIPTORES  USU. 


DISSERTATIO  PHILOLOGICA 

QUAM  SCRIPSIT 

AD  SUMMOS  IN  PHILOSOPHIA  HONORES 

AB  AMPLISSIMO 

PHILOSOPHORUM  lENENSIUM  ORDINE 

RITE  IMPETRANDOS 

MAXIMILIANUS  REICHENBECHER 

KAHLENSIS. 


WEIDAE 

TYPIS  THOMAE  ET  HUBERTI 
mCMXIll. 


Genehmig-t  von  der  philosophischen  Fakultat  der  Uni- 
versitat  Jena  auf  Antrag-  des  Herrn  Professor  Dr.  Goetz. 


Jena,  den  2.  Mai  1913. 

B.  Bauch, 
d.  Z.  Dekan. 


PARENTIBUS  •  CARISSIMIS 
SACRUM 


Digitized  by  the  Internet  Archive 
in  2014 


https://archive.org/details/devocumquaesuntsOOreic 


Recentissimis  temporibus  cum  multi  viri  docti  in  colli- 
g-endis  latinis  vocabulis  atque  in  perscrutandis  eorum 
notionibus  operain  coUocaverint,  de  vocabulis  quibusdam 
frequentissimis  quaerere  et  constituere,  quomodo  priscae 
latinitatis  auctores  iis  usi  sint,  non  inutile  mihi  visum  est. 
Qua  ex  quaestione  etiam  propterea  fructum  capere  possumus, 
quod  in  libris  de  synonymia  compositis  priscae  latinitatis 
sine  dubio  non  satis  ratio  habita  est.  Itaque  mihi  proposui 
disserere  de  vi  et  usu  vocabulorum,  quae  sunt  scelus, 
scelestus,  scelerosus,  sceleratus,  scelerus;  flagfitium; 
facinus.  In  sing^ulis  consentaneum  est  me  diHgenter  ad- 
sciturum  esse,  quaecumque  docti  ut  in  annotationibus  ad 
Plautum  velTerentium  factis  ita  in  commentationibus  pecuU- 
aribus  de  hac  re  protulerunt. 

Auctores  quibuscum  in  hac  quaestione  nobis  res  erit 
sunt:  Plautus,Ennius,Terentius,  ceteri  poetaescaenici 
veteres,  Cato,  Lucilius.  Inscriptiones  illius  aetatis  nuUa 
omnino  exempla  huc  pertinentia  praebent. 

Qua  in  quaestione  ne  qua  pars  me  fugiat,  ita  ag^am, 
ut  quaeram,  quae  sit  etymolog^ia,  quae  sint  significationes 
et  colores,  num  quae  mutatio  significationis  possit  observari, 
quibus  in  locutionibus  soleat  adhiberi,  quaUs  sit  usus  in 
ordine  verborum,  quae  denique  formae  declinationis  exstent. 
Quod  ad  g-enus  dicendi  attinet,  omnino  omittere  possumus; 
etenim  permulta  exempla  vocabulorum,  de  quibus  ag*itur, 
apud  comicos  poetas  occurrunt,  pauca  tantum  in  reliquiis 
fabularum  tr^ig-icarum  servata  sunt.  Qua  de  causa,  utrum 
comicorum  poetarum  usus  differat  ab  usu  tragicorum  necne, 
non  iam  statui  potest. 

I.  Scclus. 

a)  Scelus.  Accedamus  ad  vocem  scelus.  De  etymolog*ia 
fusius  agere  hoc  loco  supervacaneum  esse  mihi  videtur,  cum  ut 
plerumque  ita  hic  quoque  ipse  vocabuli  usus  mag-is  valeat 
ad  eruendam  etymologfiam ,  quam  etymolog-ia  ad  sig-nifi- 
cationem.  Sufficiat  in  memoriam  revocare  id,  quod  pro- 
posuit  Waldius^,  qui  contendit  „scelus-'  deductum  esse  a 
primitivo  vocabulo  indogermanico  sqele*,  quod  significat 
,.curvare"  vel  ,,flectere";  g^raecum  oxeXog  ex  eadem  radice 
ortum  esse;  sed  inest  radici  sqele*  etiam  notio  curvatorum, 
ut  ita  dicamus,  morum,  i.  e.  notio  mali  et  pravi,  quae  latino 
continetur  vocabulo  „scelus". 

Inquirentibus  nobis  de  vocis  „scelus"  vi  optime  ac- 
cidit,  quod  nonnuUos  locos,  afferre  possumus,  ubi  ex  sen- 
tentiarum  conexu  dilucide  apparet,  quae  res  notioni  sceleris 
subiciantur^. 

Ba.  782:  Omnia  rescivi  scelera  ex  Mnesilocho  tua. 

Quibus  verbis  Nicobulus  senex  in  Chrysalum  servum 
invehitur,  qui  ficta  narratione  illum  deceperat. 
Merc.  208/9 :  Post  autem  mihi 

Scelus  videtur  me  parenti  proloqui  mendacium. 
Sti.  71/2:  Gratiam  a  patre  si  petimus,  spero  ab  eo  impetrassere ; 

Advorsari  sine  dedecore  et  scelere  summo  haud 

possumus. 

Rud.  198:  Sed  erile  scelus  me  sollicitat,  eius  me  impietas 

male  habet. 

Pertinent  haec  verba  a  Palaestra  muliere  facta  ad  La- 
bracem  lenonem,  qui  Plesidippum  adulescentem  frustratus 


1  Walde,  Lat.  Etymologie^  p.  686. 

2  Glossae  scelus  ita  interpretantur:  scelus  =  «Vo^ut«,  das^rjua,  ^vaog 
Corp.  gloss.  II,  179,  52;  facinus,  cho^ia,  dvooe^eta  III,  463,  23;  facinus 
vel  malum  IV,  389,  28;  crimen  IV,  168,  48;  scelera  =  flagitia  vel 
crimina  IV,  168,  14;  V,  147,  18.  Cum  autem  glossarum  pluriraae  ad 
incertum  tempus  redeant  iis  in  hac  quaestione  niti  non  licuit. 


cum  meretricibus  navem  conscenderat,  ut  in  Siciliam  ve- 

heretur;  sed  tempestate  orta  navis  eius  fracta  est. 

Rud.  1178/9:  Ecce  Gripi  scelera!    quom   istaec   res  male 

.  ,  evenit  tibi, 

(jripe,  gratulor. 

Gripus  vidulum  piscatus,  qui  meretricis  erat,  sibi  vindi- 
cabat. 

Andr.  558/60:  Priusquam  harum  scelera  et  lacrumae  con- 

fictae  dolis 

Redducant    animum    aegrotum    ad  miseri- 

^_  j  cordiam, 

Uxorem  demus. 

Ennius  (Medea)  284/6  (Vahlen): 

luppiter  tuque  adeo  summe  Sol,  qui  res  omnis  spicis, 

Quique  tuo  (cum)  lumine  mare,  terram,  caeium  contines, 

Inspice  hoc  facinus,  priusquam  fiat,  prohibesseis  scelus. 

Quibus   versibus   intelleg-itur,    sceleri   subici  fraudem, 

furtum,  immodestiam,  despicientiam  parentum,  scortorum 

quaestum,  parricidium.    In  universum  ig-itur  statui  potest 

scelere  contineri  id,  quo  mores  vel  leg^es  vel  reU§*io  violantur^. 

Notio    sceleris    affinitate    quadam    coniuncta  est  cum 

notione  impietatis;  non  satis  recte  igitur  Doederleinius^  con- 

tendit  scelera  esse  opera  ex  maHtia  nata.  Immo  vero  iniprimis 

nata  sunt  ex  impietate.    Quae  res  probatur  exempHs  his: 

Rud.  198:  sed  erile  scelus  me  soHicitat,  eius  me  impietas 

male  habet. 


^  Liceat  afferre,  quomodo  Ramshorn  [Latein.  Synonymik,  I  p.  296] 
qui  ut  ceteri  viri  docti  imprimis  auream  quam  vocamus  latinitatem  respicit, 
^scelus"  describat:  scelus:  eine  ruchlose,  verruchte  Tat,  ein  mit  Ver- 
achtung  der  Gesetze,  der  Religion,  und  eigener  Schande  unternommenes 
Verbrechen,  auch  die  demselben  zugrunde  liegende  Bosheit  und  Ver- 
worfenheit  selbst.  —  Quod  attinet  ad  dedecus,  nusquam  in  prisca  latinitate 
hic  color  elucere  mihi  videtur.    De  significatione  „Bosheit-'  v.  p.  8. 

2  Doederlein  11  p.  141,  scelus  ist  ein  Vergehen  gegen  andere,  gegen 
das  Recht  einzelner  oder  den  Frieden  der  Gesellschaft  durch  Raub,  Mord, 
namenthch  durch  Aufruhr  (cuius  rei  apud  priscos  auctores  nuUura  exstat 
exemplum),  kurz  durch  Aul^erungen  der  malitia. 

Rud.  618/9:  Vindicate,  ne  impiorum  potior  sit  pollentia 

Quam  innocentum,  qui  se  scelere  fieri  nolunt 

nobiles. 

Most.  504:  scelestae  hae  sunt  aedes,  impiast  habitatio. 
Adelph.  304:   o  scelera!   o  g^enera  sacrilega!   o  hominem 

inipium ! 

Eun.  643:  ubi  egfo  illum  scelerosum  misera  atque  impium 

inveniam? 

Addere  possumus  etiam: 
Rud.  26/7:  FaciHus  si  qui  pius  est  a  dis  supplicans 

Quam  qui  scelestust  inveniet  veniam  sibi. 
Ba.  1176:  Abin  a  me,  scelus?  —  Sine,  mea  pietas,  te  exorem. 

ConsiUo  fortasse  poeta  ,.scelus"  et  ,,pietas*'  ut  nomina 
appellativa  alterum  alteri  opposuit.  Quam  rationem  inter 
..scelus*'  et  ,,impietatem''  intercedentem  primus,  quantum 
video,  observavit  Pareus^;  neque  Habichtium  ea  fugit^ 

Violari  possunt  leg-es  et  animo  et  facto.  Itaque  discer- 
nenda  sunt  exempla,  quibus  malus  animus  et  quibus  malum 
factum  scelere  significatur.  Periustratis  autem  omnibus  pris- 
cae  latinitatis  exemplis  frustra  locum  quaerimus,  ubi  re  vera 
scelus  nihil  esse  possit,  nisi  id,  quod  vernaculo  sermone  di- 
cimus  ,,Bosheit,  Verruchtheit".  At  contra  ubique  —  si  ex- 
cipimus  locos  tres,  Capt.  762,  Men.  322,  Eun.  326,  ubi  pro- 
prium  colorem  scelus  exhibet,  neque  tamen  malum  animum 
notat  —  convenit  notio  mah  facti.  Principahs  igitur  signi- 
ficatio  erat  maU  facti:  posteris  demum  temporibus  vis  mah 
ingfenii  voci  subiecta  est.  Quae  res  optime  quadrat  ad  leg-em 

^  Pareus,  Lexicon  Plautinum,  1614;  s.  v.  scelus:  Praeterea  omnis 
impietas  omneque  factum  impium  scelus  est:  ut  contemnere  divos,  prodere 
patriam,  non  alere  aut  non  colere  parentes  et  propinquos. 

^  Habicht,  Synonym.  Handworterbuch  d.  lat.  Sprache  f.  angehende 
Philologen,  1829,  §  307,  s.  v.  scelus:  Frevel  oder  Missetat  iiberhaupt, 
wird  besonders  vou  boshaften  Vergehungen  und  Verbrechen  gegen  Ver- 
wandte,  Staat,  Rehgion  und  deren  offenthche  Anstalten  und  Sicherheit 
gebraucht.  Die  dadurch  beurkundete  Gesinnung heiCt  impietas  —  aas^eia, 
so  wie  pietas  edle  Denkart  und  AuCerung  derselben  in  Absicht  auf  Ver- 
wandte,  Staat  und  Religion  ausdriickte. 

ling-uae  antiquam,  qua  notiones  concretae  quae  vocantur 
primae  vocibus  sig'nificabantur. 

Mala  facta  notantur: 
Aul.  824/5:  Eg-one  te  emittam  manu, 
Scejerum  cumulatissume? 
Ba.  782:  Omnia  rescivi  scelera  ex  Mnesilocho  tua. 
Mer.  209:  Scelus  videtur  me  parenti  proloqui  mendacium. 
Mil.  330:         nescio  quae  te,  Sceledre,  scelera  suscitant. 
Most.475/6:  Capitale  scelus  factumst.—  Quid  est?  non  intelleg-o. 

Scelus,  inquam,  factumst  iam  diu  antiquom  et  vetus. 
Most.  478:  Quid  istuc  est  sceieris  aut  quis  id  fecit?  cedo. 
Pers.  558:  Nona  iniuria,   decumum,   quod   pessumum  ad- 

g-ressust,  scelus. 
Rud.  198:  Sed  erile  scelus  me  sollicitat,  eius  me  impietas 

male  habet. 

Rud.  327:  Is  huc  erum  etiam  ad  prandium  vocavit,  sceleris 

semen. 

Rud.  619:  —  innocentum,  qui  se  scelere  fieri  nolunt  nobiles. 
Rud.  651:  Fraudis,  sceleris,  parricidi,  periuri  plenissumus. 
Rud.  1001:  Quod  scelus  hodie  hoc  inveni. 
Rud.  1178:  Ecce  Gripi  scelera. 

Sti.  72:  Advorsari  sine  dedecore  et  scelere  summo  haud 

possumus. 

Andr.  558/9:  Priusquam  harum  scelera  et  lacrumae  confictae 

dohs 

Redducant  animum  aegTotum  ad  misericordiam. 
Adel.  228/9:  o  scelera!  illud  vide, 

Ut  in  ipso  articulo  oppressit. 
Adel.  304:  Hocine  saeclum !  o  scelera,  o  g-enera  sacrileg-a, 

o  hominem  impium! 
Haut.  956:  Quodnam  ob  factum?    Quid  eg-o  tantum  sceleris 

admisi  miser? 

Ennius,  scen.  286  (Vahlen): 

Inspice  hoc  facinus  priusquam  fiat,  prohibesseis  scelus. 
Ennius,  scen.  327  (V.),  Teucer: 

Eandem  me  in  suspicionem  sceleris  partivit  pater. 

Ennius,  scen.  351  (V.),  Thyestes: 

Tanta  vis  sceleris  in  corpore  haeret. 
Accius,  219  (Ri)^:  Epularum  fictor,  scelerum  fratris  dehtor. 
Accius  599/600  (Ri):  lussit  proficisci  exifium  quovis  g-entium, 
Ne  scelere  tuo  Thebani  vastescant  agri. 
Lucihus  279  (M)^:  hanc  ubi  vult  male  habere,  ulcisci  pro 

scelere  eius. 

Lucihus  690  (M):  Proferam  ego  iam  vester  ordo  scelera  quae 

in  se  admiserit. 
Incert.  frag-m.  trag*.  110  (Ri) :  Ob  scelera  animique  impotentiam 

et  superbiloquentiam. 
Tres  inveniuntur  loci,   et  quidem   in  enuntiatis  inter- 
rog*ativis  vel  exclamativis,  ubi  proprium  colorem  ,.scelus" 
exhibet;  dico  versus  hos: 

Capt.  762/3:^  Maior  potitus  hostiumst.   Quod  hoc  est  scelus? 

Ouasi  in  orbitatem  hberos  produxerim. 
Men.  322/3 ^:  Quod  te  urg-et  scelus, 

Qui  huic  sis  molestus? 
Eun.  326:  Quid  hoc  est  sceleris!  —  Perii.  —  Quid  factumst? 

Notio  mah  facti  hoc  loco  non  satis  convenit;  ut  Brixio 
et  Lindsayo  ita  mihi  quoque  significatio  hic  prope  accedere 
videtur  ad  sig-nificationem  adiectivi  ,,scelesti'',  de  qua  postea 
ag-etur  (cf.  p.  25  sq.);  g-ermanice  forsitan  vertamus:  ,.ung-liick- 
selig-e  Sache";  quamquam  me  non  praeteriit  Donatum  de 
hac  re  aliter  sentire*. 

^  Ribbeck,  fragm.  scenicorura  Rom. 
2  ed.  Marx. 

^  Brix  adnotavit:  quod  hoc  est  scelus  i.  e.  quid  hoc  est  infelicitatis 
(Ter.  Ad.  544);  cf.  Eun.  326.  So  ist  Asin.  II,  4,  70  (=  476):  sceleste,  non 
audes  mihi  scelesto  subvenire?  wo  Pl.  mit  der  Doppelbedeutung  dieses 
Wortes  spielt.  —  Lindsay,  Capt.  762:  Quod  hoc  est  scelus?  Ter.  326: 
Quid  hoc  est  sceleris?  —  Perii  (in  same  sense  as  Adel.  544  quid  hoc, 
malum,  infehcitatis?)  Men.  322:  Quod  te  urget  scelus?  Similarly  the 
adiect.  scelestus  is  used  in  se  sense  of  „God-forsaken",  e.  g.  Most.  563 
ne  ego  sum  miser,  Scelestus,  natus  dis  inimicis  omnibus. 

*  Donatus  ad  Eun.  326:  Quid  hoc  est  sceleris:  „hoc"  propter  quod 
patior,  inquit,  nunc  enim  scelus  dixit  a  sene  commissum. 

Locutio  ..scelerum  caput"  ==  is,  qui  inventor,  auctor  est 
scelerum  et  qui  malis  factis  excellit  inter  ceteros,  suo  loco 
tractabitur  (vide  p.  29sq.):  invenitur  Ba.  829,  Cu.  234,  Mil.  494, 
Pseud.  446,  1054,  Rud.  1098. 

Cum   adiectivo   coniunctum   „scelus"  raro  tantum  re- 
perimus,  atque  id  in  Plauti  fabulis  et  apud  Catonem. 
Most.  475:  Capitale  scelus  factumst. 

Most.  476:  Scelus,  inquam,  factumst  iam  diu  antiquom  et  vetus. 
Rud.  198:  sed  erile  scelus  me  sollicitat. 

Sti.  72:   Advorsari  sine  dedecore  et  scelere  summo  haud 

possumus. 

Cato  in  Thermum  (cf.  Jordan,  fragm.  Cat.  p.  42,  7):  Sed 
si  omnia  dolo  fecit,  omnia  avaritiae  atque  pecuniae  causa 
fecit,  eius  modi  scelera  nefaria,  quae  neque -j-  fanda  neque 
leg-enda  audivimus,  suppHcium  pro  factis  dare  oportet. 
Jordan  p.  40.  7:  -f  scelera  nefaria  -j*. 

Restat,  ut  disseram  de  locutionibus  e  voce  ,,scelus"  et 
verbo  quodam  compositis.  ,.Scelus  videtur  (esse)*'  semel  in 
prisca  latinitate  occurrit. 

Mer.  208/9:  post  autem  mihi 

Scelus  videtur  me  parenti  proloqui  mendacium. 

,,Scelus  admittere  (in  se)"  apud  Plautum  nondum  leg-imus, 
semel  et  apud  Lucilium  et  apud  Terentium: 
Lucilius  690  (M):  Proferam  eg^o  iam,  vester  ordo  scelera  quae 

in  se  admiserit. 
Haut.  956:  Quid  eg-o  tantum  sceleris  admisi  miser? 

Non  dubium  videtur  esse,  quin  haec  locutio  ad  alterius 
exemplum  formata  sit,  quae  est  „culpam  admittere",  quae 
verba  Plautus  non  ita  raro  exhibet;  cf.  Sti.  84,  Trin.  44,  81. 
„Scelus  facere"  primum  exstat  in  Plauti  Most.  476:  „scelus, 
inquam,  factumst".  Alias  id  nusquam  scriptum  vidi.  Com- 
plures  inveniuntur  locutiones  similes,  quae  ad  illam  forman- 
dam  fortasse  valuerunt;  cf.  facinus  facere  Most.  459  flagitia 
facere  Men.605  iniuriam  facere  Aul.794.  „Scelus  committere", 
quod  in  aurea  latinitate  et  postea  saepe  usurpatur,  in  prisca 
lingfuae  latinae  aetate  nondum  occurrit.    Immo  antiquis  illis 

temporibus  ,,committere"  semper  fere  idem  est  atque  ,.com- 
mendare,  permittere".  Rarius  ita  usurpatur,  ut  id  sig-nificet, 
quod  vernaculo  sermone  dicimus  ,,es  dahin  kommen  lassen, 
dafi...*';  cf.  Adelph.  158/9:  —  non  committet,  ut  vapulet. 

A  malo  facto  ,.scelus"  deinde  transfertur  ad  homines 
malis  factis  excellentes  et  persaepe  hoc  vocabulo  homines 
increpantur^  Ut  consentaneum  est,  plerumque  lenones, 
scorta,  servi  ita  appellantur,  rarissimo  adulescens,  nusquam 
senex.  Differt  sceleris  nomen  infame  ab  aliis  saepe  usitatis, 
veluti  mastigia,  verbero,  carnufex,  furcifer  eo,  quod  increpans, 
si  „scelus"  voce  utitur,  malum  ingfenium  increpati,  si  rehquis 
nominibus,  poenam,  qua  dignus  est  vel  quae  ei  imminet  magis 
apparere  vult^  Nonnulhs  locis  plane  perspicuum  est  eum  homi- 
nem  appehari  ,,scelus",  qui  re  vera  scelus  commisit,  veluti: 
Amph.  557:  Scelestam,  scelus,  linguam  abscidam. 

Ita  Amphitruo  Sosiae  servo  conviciatur,  quia  dominum 
falsis  verbis  ludere  videtur. 

Ba.  1094/5:  Chrysalus  me  miserum  spoliavit, 

Is  me  scelus  auro  usque  attondit  dolis  doctis  in- 
doctum  ut  lubitumst. 
Pers.  743/4:  Ego  pol  te  faciam,  scelus, 

Te  quoque  etiam  ipsum  ut  lamenteris. 
Quae  verba  Saturio  parasitus  facit  in  Dordalum  lenonem, 
qui  virginem  ingenuam  mercatus  est. 
Andr.  607:  Ubi  illest  scelus,  qui  me  perdidit? 
Andr.  665:  Char.:  Factum  hoc  est,  Dave?  —  Dav.:  Factum.  - 

Char.:  Hem,  quid  ais?  O  scelus! 
Ag*itur  de  dolo  quodam  Davi,  qui  male  evenit  et  ea  de 
causa  in  fraudis  partem  a  Charino  accipitur. 
Adel.  314:  Geta:  Seni  animam  primum  exsting-uerem  ipsi, 

qui  illud  produxit  scelus. 

1  cf.  ad  hoc  Brix,  Mil.  glor.  827;  Lorenz,  Mil.  glor.  820. 
Etiam  ab  adiectivo  „scelestus",  si  infamis  nominis  vice  fungitur, 
^scelus"  paulum  differt;  id  quod  Donatus  reddit  verbis  his  (ad  Eun.  645/6): 
scelus  av^riaig;  plus  enim  est  „scelus"  quam  scelestus,  ut  Lucilius  „carcer 
vix  carcere  dignus"  (libr.  incert.  frgm.  107  Marx.). 

„Scelus"  vocatur  Aeschinus  adulescens,  quia  virg^inem, 
quam  gravidam  fecit,  deseruisse  aliamque  amare  videtur. 
Adel.  767/9:  Ecce  autem  hic  adest 

Senex  noster.    Quid  fit?    Quid  tu  es  tristis?  — 

Demea:  oh  scelus! 
Syr.:  Ohe  iam,  tu  verba  fundes  hic  sapientia? 
Syrus  Demeam  lusit,  ut  Demea  fratrem  quaerens  falsam 
ing-rederetur  viam. 

Eun.  645/6:  Quin  etiam  insuper  scelus,  postquam  ludificatust 

virg-inem, 

Vestem  omnem  miserae  discidit,  tum  ipsam  ca- 

pillo  conscidit. 
Eun.  941/2:  Eg*o  pol  te  pro  istis  dictis  et  factis,  scelus, 

Ulciscar,  ut  ne  impune  nos  inluseris. 
Eun.  1017/8:  Quod   dudum   dixti,   pessuma,   an  mentita's? 

etiam  rides? 
Itan  lepidum  tibi  visumst,  scelus,  nos  inridere? 
Haut.  315:  In  mea  vita  tibi  tu  laudem  is  quaesitum,  scelus? 

Qitipho  aduiescens  Syrum  servum   „scelus"  hoc  loco 
appellat,  quod  meretricem  in  patris  domum  ducere  vult. 
Haut.  887:  Voltus  quoque  hominum  fing-it  scelus. 

Scelus  est  Syrus  servus,  qui  fraudem  parat. 
Phorm.  977/8:  Tantane  adfectum  quemquam  esse  hominem 

audacia ! 

Non  hoc  pubHcitus  scelus  hinc  asportarier 
In  solas  terras. 
Pertinent  haec  verba  ad  Phormionem  parasitum,  qui  Demi- 
phonis  uxori  narrare  vult  illum  simul  aliam  habuisse  uxorem. 

Plerumque  autem  vocabulum,  de  quo  ag-imus,  non  evi- 
denter  ad  scelus  commissum  refertur,  sed  simpliciter  usur- 
patur  ad  increpandum.  Vide: 

Ba.  1175/6:  Ba.:  I  hac  mecum  intro,  atque  ibi  si  quid  vis 

fihum  concastigato. 

Nicobulus:  Abin  a  me,  scelus? 
Mil.  826/7:    Qui[d]  lubitumst  illi  condormiscere  — 

Oculis,  opinor.  —  Non  te  istuc  rog"ito,  scelus. 

Mil. 840/1:  Eho,  an  umquam  prompsit  antehac?  responde,scelus. 
Per.  217:  Eo  eg-o  hinc  haud  longfe.  —  Et  quidem  eg-o  haud 

long-e.  —  Quo  erg-o,  scelus? 
Per.  289/90:  Vadatur  hic  me.  —  Utinam  vates  desint,  in  car- 

cere  ut  sis.  — 
Quid  hoc?  —  Quid  est?  —  Etiam,  scelus,  male 

loquere? 

Per.  666/7:  Toxile,  quid  ag^o?  —  Di  deaeque  te  ag^itant  irati, 

[et]  scelus, 
Qui  hanc  non  properes  destinare. 
Codicibus  traditur  „di  deaeque  te  agitant  irati  et  scelus"; 
sed  recte  iam  Pylades  delevit  „et";  etenim  „di  deaeque" 
saepe,  „di  deaeque  et  scelus*'  vel  tale  aHquid  nusquam 
usurpantur.  Pyladis  vestigia  secuti  sunt  Goetz  et  Schoell, 
Leo,  Lindsay.  Fortasse  ex  „iratei"  erore  Hbrarii  „et"  factum 
est,  ut  Leo  et  Lindsay  suspicantur. 

Per.  793:  Ne  sis  me  uno  dig-ito  attig*eris:  ne  te  ad  terram, 

scelus,  adflig-am. 
Pseud.  1302/4:  Credo  equidem  potis  esse  te,  scelus, 

Massici  montis  uberrumos  quattuor 

Fructus  ebibere  in  hora  una. 

Rud.  993/4:  Quid,  tu  numquam  audi[vi]sti  esse  antehac  vi- 

dulum  piscem?  —  Scelus, 
NuHus  est.  ^ 

Rud.  1107:  Omnia  iterum  vis  memorari,  scelus,  ut  defiat  dies. 

Adel.  773/5:  In  ipsa  turba  atque  in  peccato  maxumo, 

Quod  vix  sedatum  satis  est,  potasti,  scelus, 

Quasi  re  bene  g^esta. 
Andr.  317:  Abin  hinc  in  malam  rem  cum  suspicione  istac, 

scelus? 

Haut.  740/1:  Quam  rem  ag-is,  scelus?  —  Egfon?  arg-entum 

cudo, 

Quod  tibi  dem. 

Phorm.  999/1001:  Eg-on  timeo?  —  Recte  sane:  quando  nil  times 

Et  hoc  nihil  est,  quod  ego  dico,  tu  narra.  — 

-ru-  Scelus, 
libi  narret? 

Pers.  192:  per  iocum  dicitur  „scelus",  idem  sonans  at- 
que  homo  facetus  et  lascivus.  Eundem  in  modum  etiam 
adiectivum  „scelestus"  adhiberi  potest,  qua  de  re  suo  loco 
ag-etur  (cf.  p.  23). 

Non  solum  verbo  „scelus",  sed  etiam  locutionibus  com- 
pluribus  scelere  compositis  homines  increpantur.  Sexies  in 
Piautinis  fabulis  leg-imus  „scelerum  caput"  (Cur.  234;  Mil.  494; 
Ba.  829 ;  Pseud.  446,  1054;  Rud.  1098),  numquam  in  Terentianis 
ceterisque.  Controversia  est,  utrum  adiectivum  sit  „scelerum", 
an  g-enetivus  pluralis  [de  hac  re  vide  p.  29 sq.].  Semel 
dicta  sunt: 

Aul.  824/5:  Eg^one  te  emittam  manu, 
Scelerum  cumulatissume? 
Capt.  661:    Sator  sartorque  scelerum  et  messor  maxume. 
Rud.  327:     Is  huc  erum  etiam  ad  prandium  vocavit,  sceleris 

semen. 

Rud.  651:     Fraudis,  sceleris,  parricidi  plenissumus. 

Sceleri  ut  nomini  increpandi  numquam  adiectivum  ap- 
ponitur.  Si  pronomen  ei  additur,  hoc  masculini  et  neutrius 
g-eneris  forma  potest  usurpari.  Genus  masculinum  exstat: 
Ba.  1095.  Is  me  scelus  auro  usque  attondit:  Andr.  607. 
Ubi  illest  scelus  qui  .  .  .?  Andr.  844/5.  Scelus,  quemnam 
hic  laudat?  Donatus  ad  hunc  versum  annotat:  non  est 
soloecismus;  ad  sensum  enim,  non  ad  verba  respexit;  etenim 
propter  sensum  verba  sunt,  non  propter  verba  sensus"^. 
Haec  interpretatio  —  esse  constructionem  ad  sensum  quam 
vocamus  —  mehor  mihi  videtur  esse  quam  Speng-elii''^,  qui 
in  adnotatione  exposuit  „scelus"  appositionem  esse. 

Neutrum  pronominis  g'enus  cum  scelere  coniunctum  in- 
venimus  Adel.  314:  „qui  illud  produxit  scelus''.  Phorm.  978: 
non  hoc  publicitus  scelus  hinc  asportarier. 

'  Donatus  ad  Andr.  607:  ad  intellectum,  non  ad  verba  redegit,  et 
est  figura  avkkrj^ijJig  per  genera  —  nam  quia  „scelus"  scelestus  intellegitur, 
modo  „qui"  subiunxit,  non  „quod". 

2  Ad  Andr.  607 :  illic  scelus  qui  .  .  .  wobei  sich  scelus  als  Apposition 
an  illic  anschlieCt,  wie  Eun.  302;  ut  illum  di  deaeque  senium  perdant, 
qui  .  .  .;  cf.  auch  Ba.  1095  is  me  scelus;  Rud.  506. 

Perscrutatus  quae  declinationis  formae  in  usu  fuerint, 
repperi  scelus  ut  nomen  increpandi  tribus  tantum  casibus 
usurpari,  cum  in  universum  omnes  exstent  formae  exceptis 
dativo  singularis  numeri  et  dativo  et  ablativo  pluralis. 
Vocative  ,.scelus"  ut  nomen  infame  dicitur  vicies  semel: 
Amph.  557;  Ba.  1176;  Cu.  614  (sc.  viri);  Mii.  827,  840/1; 
Per.  217,  290,  666,  743,  793;  Pseud.  1302;  Rud.  993,  1107; 
Truc.  621  (sc.  viri);  Adel.  774:  Andr.  317;  Eun.  941,  1018: 
Haut.  315,  740;  Pliorm.  1000;  nominative  sexies:  Ba.  1095; 
Mil.  1434;  Pers.  192  (sc.pueri).;  Andr.  607;  Eun.  645 ;  Haut  887; 
accusative  ter:  Rud.  506;  Ad.  314;  Phorm.  978.  Ceteri  casus 
non  reperiuntur;  eorum  loco  formae  „scelesti"  vocis  supponi 
videntur. 

Cf.  Capt.  641/2:  Tum  ig-itur  ego  deruncinatus,  deartuatus  sum 

miser 

Huius  scelesti  techinis,  qui  me  ut  lubitumst 

ductavit  dolis. 
Men.  1015:  Vos  scelesti,  vos  rapaces,  vos  praedones, 

Mirum  est,  quod,  quamquam  tricies  scelus  increpandi 
nominis  vice  fungitur,  tres  tantum  casus  sibi  pares  leg^untur. 
Non  potest  dubium  esse,  quin  eius  modi  certus  fuerit  usus 
sermonis.  Attamen  Plautus  non  omnibus  nominibus  a  vitiis 
vel  virtutibus  ad  homines  ipsos  translatis  tam  angfustum  in 
modum  usus  est.  Veluti  ,,odium''  crebro  nomen  infame  est, 
neque  vero  solum  nominativi  (cf.  Ba.  820),  accusativi 
(cf.  Mil.  932),  vocativi  (cf.  Poen.  392),  sed  etiam  dativi  locum 
obtinet;  vide  Cas.  404:  ..Percide  os  tu"illi  odio*'. 

Quater  ..scelus"  cum  g-enetivo  coniunctum  occurrit,  quo 
explicatur,  quis  scelus  sit:  Cur.  614:  Ouam  ab  lenone  abduxti 
hodie,  scelus  viri;  Mil.  1434:  — scelus  viri  Palaestrio ;  Truc.  621 : 
Etiam,  scelus  viri,  minitare;  Per.  192:  Scelus  tu  pueri's. 

lam  Lorenzius  in  annotatione  ad  Mil.  1422  facta  dixit 
hunc  g-enetivum  in  vulg-ari  tantum  sermone  usurpatum  esse^. 

1  Lorenzius  ad  Mil.  1422  (suae  editionis  =  1434  ed.  Goetz  et  Schoell) 
„scelus  viri"  Schurke  von  einem  Menschen;  „viri"  ist  eine  nur  in  der 
Volkssprache  vorkommende  Anwendung  des  genetivus  generis. 

Brixius  ad  Men.  489  (flag-itium  hominis)  huius  modi  gfenetivi 
aUa  exempla  affert  haec:  deliciae  pueri  Per.  204;  frustum 
pueri  Per.  848;  monstrum  muHeris  Poen.  273;  monstrum 
hominis  Eun.  696;  flagitium  hominis  Men.  709;  As.  473; 
Cas.  552;  hallex  viri  Poen.  1310;  hominum  mendicabula 
Aul.  703.  Accedunt,  ut  omnia  exempia  afferamus  flag^itium 
illud  hominis  Cas.  152;  satis  spissum  filum  mulieris  Mer.  755. 
—  Schaaffius  in  dissertatione,  quam  scripsit  de  g-enetivi  usu 
Piautino  (HaHs  1881)  hunc  g*enetivum,  de  quo  ag^itur  appo- 
sitivum  appellat  vel  materiae,  et  commemorat  hoc  loco  etiam 
Rud.  1178:  ,,Gripi  scelera";  Pseud.  817  ,,senapis  scelera"; 
Pseud.  893:  ,,coqui  subling-ulo".  Sed  iniuria  id  fecit,  ut  mihi 
quidem  videtur.    Etenim  versum  Rud.  1178: 

„Ecce  Gripi  scelera,  quom  istaec  res  male  evenit  tibi, 

Gripe,  g-ratulor". 
ita  interpretandum  esse  puto,  ut  intellegatur:  haec  sunt, 
Gripi  malefacta.  Lang-en  quoque  (Beitrage  z.  Erkl.  u.  Krit. 
des  Plautus,  Lips.  1880,  p.  9)  de  hoc  loco  ita  sentit,  cum 
scribat,  postquam  de  usu  vocabuli  „ecce"  nonnulla  disseruit: 
,,endlich  steht  ecce,  wenn  nicht  auf  einen  konkreten  Geg*en- 
stand^  sondern  gfleichsam  metaphorisch,  aaf  etwas  Abstraktes 
hingewiesen  wird:  Rud.  1178  ecce  Gripi  scelera;  Most.  496 
sed  ecce  quae  (illi)  ille  inquit".  Accedit,  quod  „scelus*'  ut 
nomen  infame  nisi  forma  „scelus''  usurpari  non  solet.  Prae- 
terea  omnino  incertum  est,  utrum  pluralis  numeri  formam 
veluti  scelera  cum  forma  singularis  personae  liceat  con- 
iung-ere;  certe  nuUum  aliud  eius  modi  exstat  exemplum. 
Locutione  „deliciae  pueri"  nihil  probatur,  cum  „deliciae" 
vox  sit  plurale  tantum  quod  vocamus.  Item  „senapis  scelera", 
quae  verba  Schaaffius  Sauppium  et  Lorenzium  secutus  inter- 
pretatur,  huic  gfenetivo  non  ascribam.  Qua  de  re  postea 
ag'etur  accuratius  cf.  p.  29 sq.,  34.  Quod  attinet  denique  ad 
Pseud.  893: 

„Iam  hic  quoque  scelestus  est  coqui  subling-ulo" 
Schaaffium,'  qui  hic  Draegferi^  vestigfia  secutus  est,  errare 

1  Draeger,  Histor.  Syntax  d.  Lat.  I,  §  202,  3,  p.  430. 

Reichenbecher.  2 

arbitror.  Immo  cum  Lorenzio^  faciendum  puto,  qui  vocem 
,.sublinguio"  per  iocum  pro  servo  dictum  esse  contendit. 
Similem  in  modum  leg^imus  Pseud.  607:  Tune's  Ballio?  — 
Immo  eius  Subballio;  et  Mil.  825,  837,  846  „suppromus";  et 
Mil.  868  ,.subcustos-'. 

Ad  explicandum  huius  modi  genetivum  leg-entes  reiciam 
ad  ea,  quae  Fr.  Haase,  vir  ille  doctissimus,  diligentissime  de 
hac  re  disseruit^ 

Denique  „scelus*'  vim  exclamationis,  qua  homines  indi- 
gnati  utuntur,  exhibet,  atque  id  apud  Terentium  tantum. 
Quamquam  simile  aUquid  iam  apud  Plautum  scriptum 
videmus: 

Capt.  762/3:  „quod  hoc  est  scelus? 

Quasi  in  orbitatem  liberos  produxerim". 
Quae  verba  Hegio  senex  a  Tyndaro  servo  deceptus 
'exclamat.  Eadem  fere  verba  semel  in  Terentii  fabula,  quae 
Eunuchus  inscribitur,  invenimus.  Chaerea  adulescens,  qui 
virg-inem  amatam  persecutus  ab  Archidemide  cognato  re- 
tentus  est,  ita  queritur  v.  324/5: 

„neque,  quemquam  ego  hominem  esse  arbitror  quoi  mag^is 

bonae 

felicitates  avorsae  sient". 

Tum  Parmeno: 
„Quid  hoc  est  sceleris!" 
„0  scelera"  leg-itur  Adel.  228/9: 

„0  scelera:  illud  vide, 
Ut  in  ipso  articulo  oppressit" 
et  Adel.  304:  „hocine  saeclum !  o  scelera,  o  g^enera  sacrileg^a, 

o  hominem  impium!" 
„em  scelera"  Andr.  785/6:  „Audistin,  obsecro?  em 
Scelera!  hanc  iam  oportet  in  cruciatum  hinc  abripi". 

'  Cf.  adn.  ad  Pseud.  586,  870;  Mil.  817  (ed.  Lorenz.). 

'  Fr.  Haase,  Vorlesungen  iiber  lat.  Sprachwissenschaft,  II,  p.  28/29, 
ubi  genus  quoddam  genetivi  partitivi  id  esse  exponitur.  Cf.  etiara  Draeger, 
I,  §  202,  3,  p.  430,  qui  locutionum  quas  tractamus  genetivum  epexegeticum 
nominat  atque  putat  substantivura  regens  pro  adiectivo  positum  esse. 

Omnibus  his  in  exemplis  exclamatio  pertinet  re  vera 
ad  malefacta,  Semel  etiam  sing"ularis  forma  exclamationis 
vice  fung-i  videtur:  Andr.  844/5: 

Dav:   „Eg-o  commodiorem  hominem,  adventum,  tempus 

non  vidi." 

Simo,  qui  ex  occulto  ilia  verba  audit:  ,,Scelus,  quemnam 
hic  laudat?"  Cum  autem  nuUo  alio  exemplo  hanc  sen- 
tentiam  firmare  possim  et  Donatus  aliter  haec  verba  inter- 
pretatus  „scelus''  coniung-at  cum  „hic",  pro  exclamatione 
„scelus"  habere  non  audeo. 

Si  perlustramus,  quae  adhuc  de  significatione  vocis 
„scelus"  prolata  sunt,  cog-noscimus  eam  paulatim  ampli- 
ficatam  esse;  primum  enim  malum  facinus  notabatur,  deinde 
ad  hominem  translata  est;  denique  exclamationis  vim  ob- 
tinuit. 

b)  Scelestus.  Ex  adiectivis  a  scelere  deductis  apud  pris- 
cae  latinitatis  auctores  long-e  saepissime  occurrit  „scelestus". 
Quod  adiectivum,  si  ad  homines  attinet,  significat  eum  1.  qui 
scelus  commisit;  2.  in  universum,  qui  increpatur,  cum  princi- 
palis  sensus  paulum  evanuerit;  3.  qui  lascivus  et  vorsutus  est; 
4.  qui  sua  culpa  incidit  in  malas  res.  De  scelere  aliquo 
commisso  cog-itatur  locis  his: 

Amph.  1025:  Merc:  Quid  nunc  vis?  —  Am.:  Sceleste,  at 
etiam  quid  velim,  id  tu  me  rogas? 
Mercurius   Sosiae    servi   speciem    praebens  dominum 
ludit. 

As.  424:  „Iussin,  sceleste,  ab  ianua  hoc  wStercus  hinc  auferri?" 

Leonidas  praeceptis  non  oboedivit. 
Ba.  854:  Quid  nunc?  scelestus  tibi  videtur  Chrysalus? 

Chrysalus  dominum  decepit. 
Capt.  579:  Ut  scelestus,  Hegio,  nunc  iste  (te)  ludos  facit. 
Capt.  641/2:  Tum  igitur  eg-o  deruncinatus,  deartuatus  sum 

miser 

Huius  scelesti  techinis,  qui  me  ut  lubitumst  duc- 

tavit  dolis. 
2* 

Capt. 653/4:  -j-Satin  me  illi  hodie  sceiesti  capti  ceperunt  dolo? 

Illic  servom  se  assimulabat,  hic  sese  autem  liberum. 
Men.  646:  Viden  ut  (te)  scelestus  captat?  huic  surruptast, 

non  tibi. 

Menaechmus  pallam  uxori  surripuit. 
Men.  1015:  Vos  scelesti,  vos  rapaces,  vos  praedones. 

Ita  Messenio  lorariis  conviciatur,  quia  dominum  suum 
vincire  volunt. 

Mil.  366:  Tun  me  vidisse  in  proxumo  hic,  sceleste,  ais  os- 

culantem? 

Scelestus  vocatur  Sceledrus,  cum  falso  Philocomasium 
probri  insimulaverit. 

Mil.  380:  Pergin,  sceleste,  intendere  hanc  arguere? 
Most.  218/9:  In  anginam  eg^o  nunc  me  vehm  vorti,  ut  vene- 

ficae  illi 

Fauces   prehendam    atque   enicem  scelestam 

stimulatricem. 

Scapha  ancilla  Philocomasio  scorto  suaserat,  ne  solum 
Philolachem  amaret. 

Most.  501/3:  hospes-j-  hic  me  necavit,  isque  me 

Def odit  insepultum  clam  [ibidem]  in  hisce  aedibus, 
Scelestus,  auri  causa. 

Per.  751:  Sequere  hac,  sceleste,  feles  virg-inaria. 

Dordalus   leno  virg-inem   ing*enuam   ut  scortum  mer- 

catus  est. 

Poen.  387:  Sic  enim  diceres,  sceleste:  huius  voluptas,  .  . 

Milphio  servus  scelestus  appellatur,  quod  dominum  ludit. 
Poen.  798:  Quid  nunc,  sceleste  leno? 

Lycus  leno  Agorastochs  servum  domi  suae  receperat, 
ut  pecuniam,  quam  ille  secum  portabat,  sibi  compararet. 
Pseud.  354/5:  Periuravisti,  sceleste.  —  At  arg-entum  intro 

condidi. 

Eg-o  scelestus  nunc  argfentum  promere  possum 

domo. 

Pseud.  893:  lam  hic  quoque  scelestus  est  coqui  subhng-ulo. 
Nam  is  quoque  fur  erat. 

Pseud.  1083:  Malum  et  scelestuni  et  periurum  aibat  esse  me. 

Pertinent  haec  verba  ad  lenonem. 
Pseud.  1129/30:  Leno:  Populo  strenui,  mihi  improbi  usui  sunt. 

Simo:  Malum  quod  tibi  di  dabunt:  sic  scelestu's. 
Rud.  325:  Data  verba  ero  sunt:  leno  abit  scelestus  exulatum. 
Rud.  455/6:  fin  aram  ut  confugiamus  priusquam  huc 

Scelestus  leno  veniat  nosque  hic  opprimat. 
Rud.  655:  Qui  sacerdoti  scelestus  fauces  interpresserit. 
Rud.  671/2:  (Quin)  scelestus  sacerdotem  anum  praecipes 

Reppulit. 

Rud.  697/8:  IUos  scelestos,  qui  tuom  fecerunt  fanum  parvi, 

Fac  ut  ulciscare. 
Rud.  859/62:  Eg-o  hunc  scelestum  in  ius  rapiam  -j-exulem: 

Agfe,  ambula  in  ius.  —  Quid  eg-o  deliqui?  —  Rogas? 

Quin  arrabonem  a  me  accepisti  ob  mulierem? 

lam  hinc  avexisti? 
Rud.  1058/9:  Trach.:  Vir  scelestus  illic  est.  —  Daem.r  Quid 

Vir  scelestus?  -  ^^-^c''  ''^' 

Vir  scelestus  est  Gripus  servus,  qui  muUeris  cistellam 
e  mari  piscatus  est  neque  eam  reddere  vult. 
Andr.  789/90:  Mysis:  ne  me  attig-as, 

Sceleste;  vsi  pol  Glycerio  non  omnia  haec  .  .  . 
Putat   Mysis   auditis  Davi  verbis  Pamphilum  adules- 
centem  dominam  suam  deseruisse. 
Eun.  70/71:  Indignum  facinus!  nunc  eg-o 

Et  illam  scelestam  esse  et  me  miserum  sentio. 
Meretrix  Phaedriam  adulescentem  exclusit. 
Eun.  668:  Exi,  foras,  sceleste. 

Pertinent  haec  verba  adDorum  Eunuchum,  qui  virg-inem 
vitiasse  existimatur:  item 

709:  oh  scelestum  et  audacem  hominem! 
Eun.  943/4:  pro  deum  fidem,  facinus  foedum !  infehcem 

adulescentulum ! 

o  sceiestum  Parmenonem,  qui  ilium  huc  adduxit. 
Evanuit  paulum  prima  vocabuli  vis  et  increpatur  tantum 
locis  his: 

Amph.  348 :  Egfo  tibi  istam  hodie,  sceleste,  comprimam  Hng-uam. 
As.  476:  Sceleste,  non  audes  mihi  scelesto  subvenire? 
Aul.  52:  At  ut  scelesta  sola  secum  murmurat. 
Aul.  437:  Etiam  rog-itas,  sceleste  homo? 
Aul.  648:  Vah,  scelestus,  quam  benig-ne,  ut  ne  abstuUsse 

intellegfam. 

Mer.  203 :  Sed  scelestus  subigitare  occepit. 
Mil.  825:  Eho  tu,  sceleste,  qui  ilH  suppromu's. 
Most.  183:  Quid  ais,  scelesta?  quomodo  adiurasti? 
Most.  257:  Nunc  adsentatrix  scelestast,  dudum  advorsatrix 

erat. 

Per.  208:  Quid  ag-is?  —  Feminam  scelestam  te  astans  contra 

contuor. 

Per.  220:  Itanest?  —  Itanest.  —  Mala's.  —  Scelestu's.  —  Decet 

me.  —  Mequidem  haud  decet. 
Per.  299:  Tamquam  proserpens  bestiast  bilingfuis  et  scelestus. 
Poen.  200:  Itaque  hic  scelestus  est  homo  leno  Lycus. 
Rud.  22/3:  Atque  hoc  scelesti  in  animum  inducunt  suom, 

lovem  se  placare  posse  donis,  hostiis. 
Rud.  26/7:  Facilius  si  qui  pius  est  a  dis  supplicans 

Quam  qui  scelestust  inveniet  veniam  sibi. 
Rud.  50:  Scelestus  Agrig-entinus,  urbis  proditor. 
Rud.  895:  Sed  uxor  scelesta  me  omnibus  servat  modis. 
Rud.  1015:  Mitte  rudentem,  sceleste. 

Rud.  1093/5:  Viden?  scelestus  aucupatur.  —  Sine  me  ut  oc- 

cepi  loqui. 

Si  scelesti  illius  est  hic  quoius  dico  vidulus, 
Haec  poterunt  novisse. 
Rud,  1291:  Istic  scelestus  liber  est. 

Trin.  527/8:  etsi  scelestus  est, 

At  mihi  infidelis  non  est. 
Adel.  158/9:  Quamquamst  scelestus,  non  committet 

Hodie  umquam  iterum  ut  vapulet. 
Eun.  817:  Perg-in,  scelesta,  mecum  perplexe  loqui? 
Eun.  832:  Scelesta  lupo  ovem  commisisti. 
Haut.  312:  eho  sceleste,  quo  illam  ducis. 

Incerta  sunt: 
Amph.  frg-m.  VIII,  p.  53  ed.  min.  G.  et  Sch.: 

Nihilne  te  pudet,  sceleste,  populi  in  conspectum  ingTedi? 
Caecil.  Stat.  231  (Ri.):  o  infeUx,  o  sceleste! 

Per  iocum  porro  scelestus  dicitur  idem  sonans  atque 
lascivus  et  facetus: 
Most.  170:  Philolaches  adulescens: 

Ita  me  di  ament,  lepidast  Scapha,  sapit  scelesta  multum. 
Sti.  570/1:  Graphicum  mortalem  Antiphonem,  ut  apologum 

fecit  quam  fabre. 
Etiam  nunc  scelestus  sese  ducit  pro  adulescentulo. 

Satis  saepe  scelestus,  quamquam  adiectivum  est,  sub- 
stantivi  vice  fung"itur.  Semper  fere  hoc  fit,  si  increpandi 
nomen  scelestus  est,  id  quod  ex  hoc  conspectu  cognoscatur: 
cf.Am.  348, 1025;  As.  424,  476;  Aul.648;  Men.  1015;  Mer.190; 
Mil.  366,  380,  825;  Most.  183;  Per.  751;  Poen.  387;  Pseud. 
354,  360;  Rud.  1015;  Caec.  Stat.  231;  Andr.  790:  Haut.  312; 
Eun.  668,  817.  Quater  tantum  ut  nomen  infame  cum  sub- 
stantivo  coniunctum  invenitur:  Aui.  437  sceleste  homo. 
Poen.  798  sceleste  leno.  Eun.  709  oh  scelestum  et  audacem 
hominem.  Eun.  944  o  scelestum  Parmenonem.  ,,Sce]estus" 
quasi  cog^nomen  factum  est  et  lenonum  et  servorum. 
Octies  deinde  „scelestus''  de  rebus  dictum  reperimus,  et 
quidem  apud  Plautum  septies,  semel  apud  Flnnium,  num- 
quam  apud  Terentium.  Significantur: 

1.  Malefacta, 

Capt.  671:  Tuis  scelestis  falsidicis  fallaciis. 

Mil.  734:  Et  minus  audacter  scelesta  facerent  facta. 

Ennius,  scen.  308  (Vahl.): 

Plus  miser  sim,  si  scelestum  faxim  quod  dicam  fore. 

2.  Maleficum ,  ut  de  personificatione  quadam  cog-itari 
possit: 

Am.  557:  Scelestam,  scelus,  Hng-uam  abscidam. 
Cur.  40:  Quia  scelestam  servitutem  serviunt. 

3.  Scelere  pollutum, 

Most.  504:  Scelestae  hae  sunt  aedes,  impiast  habitatio. 


Rud.  508/9:  Scelestiorem  cenam  cenavi  tuam 

Quam  quae  Thyestaej*  quondam  antepositast 

et  Tereo. 

4.  Damnosum, 
Most.  532/3:  Scelestiorem  eg-o  annum  argento  faenori 

Numquam  ullum  vidi. 
Men.  447/8:  Numquam  quicquam  facinus  feci  peius  neque 

scelestius 

Quam  hodie,  quom  in  contionem  mediam  me 

inmersi  miser. 
Ita    parasitus    lamentatur,    cum    cena    se  privatum 
esse  putet. 

Doederleinius,  Synon.  II,  §  51,  2  (p.  148)  dicit  ad  verba 
Donati  ad  Ter.  Eun.  IV,  3,  1  (=  643)  facta  respiciens:  „Donat 
ad  Ter.  Eun.  IV,  3,  1  unterscheidet  die  verschiedenen  ad- 
iectiva  von  scelus:  scelerosus  est  multorum,  scelestus,  vel 
unius  sceleris  auctor;  sceleratus,  in  quo  scelus  sit  con- 
stitutum  vel  admissum.  Das  etymolog"ische  Verhaltnis  der 
beiden  Formen,  vergfhchen  mit  honestus  und  honoratus, 
modestus  und  moderatus,  fiihrt  eher  darauf,  daI3  scelestus 
auf  die  Gesinnung"  bezog*en  ad  scelera  pronus  et  promptus, 
dageg^en  sceleratus  die  bloften  Handlungfen  beriicksichtig-end 
durch  sceleribus  poilutus  et  opertus  zu  erklaren  ist.  Daher 
porta,  campus,  vicus  sceleratus,  nie  scelestus,  wie  iiberhaupt 
Sachen  nur  durch  Personifikation  scelesta  heiften  konnen." 
Ut  ordiamur  ab  his  verbis  ultimis,  Doederleinius,  cum  con- 
tendit  personificatione  tantum  facta  ,,scelestus"  adiectivum 
cum  rebus  coniungfi  posse,  non  recte  dixisse  mihi  videtur, 
quod  quidem  attineat  ad  priscae  latinitatis  usum.  Etenim 
de  personificatione  cog-itari  omnino  negaverim  Most.  504: 
,.scelestae  hae  sunt  aedes".  Quid  aliud  ,.scelestae"  hoc  loco 
potest  esse,  nisi  ,,scelere  pollutae",  cum  iam  antea  dictum 
sit  (v.  476):  ,,scelus  inquam,  factumst  iam  diu  antiquom  et 
vetus".  Non  mag"is  Doederleinii  dictum  convenit  ad  Rud.  508: 
,,scelestiorem  cenam  cenavi  tuam,  quam  .  .•'  ubi  sine  dubio 
de  cena  caede  polluta  cog-itatur.    In  exemplis  tantum  sub 

num.  2)  allatis  personificationem  quandam  esse  concedam. 
,.Scelestus"  voce  ing^enium  ad  scelera  pronum  notari  recte 
exposuit  Doederleinius,  ut  ex  exemplis  clare  apparet.  Quod 
attinet  denique  ad  Donati  sententiam  de  hoc  adiectivo 
propositam,  grammaticus  non  ita  dilig-enter  iudicavit:  neque 
enim  ullus  locus  est,  quo  nisi  contendere  possimus  ,,scelestum" 
plerumque  ita  usurpatum  esse,  ut  ad  unum  scelus  pertineret. 
Scelerosus,  quo  vocabulo  Donati  sententia  multorum  scele- 
rum  auctor  notatur,  apud  Plautum  omnino  numquam  legitur. 
Utrum  in  verbis  Doederleinii,  cum  rationem  inter  „scelestum" 
et  „sceleratum*'  intercedentem  describat,  recti  aliquid  insit 
necne,  ex  paucis  exemplis  vocis  ,,sceleratus"  non  iam 
possumus  cog*noscere.  Certe  ,,scelestus"  adiectivo  aeque 
atque  ,,sceleratus"  rem  quoque  scelere  pollutam  sig-nificari 
posse,  iam  supra  commemoravi. 

Accedit  denique  sig*nificatio  scelesti,  qua  solus  Plautus 
interdum  et  semel  Terentius  usus  est.  Nonnullis  enim  locis 
haec  vox  mutato  proprio  sensu  idem  sonat  atque  ,.miser, 
infelix,  misericordia  dig-nus"^  (cf.  ad  hoc  p.  10).  Similem  rem 
haud  scio  an  observemus  in  nostri  sermonis  vocabulo  „elend". 
Cuius  modi  exerapla  exstant  haec: 

As.  476:  Sceleste,  non  audes  mihi  scelesto  subvenire? 

As.  856:  At  scelesta  ego  praeter  alios  meum  virum  -j-frugi  rata. 

Cas.  667:  [occidi  atque  interii  .  .  .] 

Scelestissimum  me  esse  credo. 
Cist.  685:  Actumst  ilicet.  me  infelicem  et  scelestam. 

Fortasse  hic  etiam  memorandus  est  versus: 
Caec.  Stat.  231  (Ri):  o  infefix,  o  sceleste! 
neque  vero  satis  scimus  de  sententiarum  conexu,  in  quo 
fuerit. 

Most.  562/3.  —  ne  eg-o  sum  miser, 

Scelestus,  natus  dis  inimicis  omnibus. 
Rud.  502:  Quid  mihi  scelesto  tibi  erat  auscultatio? 

^  Hoc  iam  Pareus  observavit,  lexic.Plaut.  1614.  scelestus]  non  semper 
est  o  iuia(jog,  sed  idem  quod  aTvxrjs-  scelestosj  se  vocant  qui  aliqua  in- 
felicitate  premuntur. 

Rud.  801 :  Eheu,  scelestus  g-aleam  in  navi  perdidi. 
Rud.  1167:   Meque   adeo  scelestum,    qui  non  circumspexi 

centiens. 

Rud.  1184/5:  Sumne  ego  scelestus,  qui  illu(n)c  hodie  excepi 

vidulum? 

Aut  quom  excepi,  qui  non  aUcubi  in  solo  abstrusi 

loco?  — 

Quasi  ludere  diversis  adiectivi  sig-nificationibus  aeque 
atque  As.  476  poeta  hoc  loco  videtur.  Nam  primo  versu 
perlecto  genuina  apparet  sig'nificatio  —  deliberat  enim  servus, 
utrum  scelus  sit  vidulum  excepisse  necne  —  perlecto  autem 
altero,  ubi  cog^itatione  iterum  addendum  est  „sumne  eg-o 
scelestus",  nemini  dubium  erit,  quid  ,,scelestus*'  sibi  velit; 
lamentatur  servus,  quod  damnum  sibi  contraxerit,  cum  prae- 
dam  non  statim  occultavisset. 

Haut.970:  Disperii.  Scelestus  quantas  turbas  conscivi  insciens! 

Ut  ex  exemplis  potest  perspici,  haec  sig-nificatio  (=  miser, 
infelix)  tum  tantum  adiectivo  inesse  solet,  cum  aliquis  ipse 
se  scelestum  vocat^.  Numquam  scelestus  idem  est  atque 
miser,  si  quis  alium  ita  appellat.  Sensus  mutatio  ita  facta 
esse  mihi  videtur,  ut  ii,  qui  saluti  suae  non  satis  providerant, 
quasi  scelus  in  se  admisisse  sibi  viderentur.  Forcellini^  hanc 
sig-nificationem  iam  notavit;  omisit,  quod  dolendum  est,  in 
vocabulario  magno  Georges^. 

^  Quae  res  iam  Parei  animo  videtur  obversata  esse,  cum  scriberet: 
„scelestos"  se  vocant,  qui  aliqua  infelicitate  premuntur. 

^  Forcellini,  Totius  latinitatis  lexicon;  cf.  scelestus  sub  IV,  =  infelix, 
miser,  calamitosus.  Rud.  III  5,  22;  IV  4,  123  et  140;  Cas.  lU  5,  34;  Most. 
ni  1,  1. 

'  Priusquam  progrediamur,  iuvat  commemorasse,  quae  Lorenzius  ad- 
notavit  ad  Most.  170;  scripsit  enim:  „Scelesta"  hier  natiirlich  scherzhaft: 
der  Schalk,  die  Biibin.  Neben  der  Grundbedeutung  dieses  Wortes  hat 
Plautus  noch  eine  ihm  eig-entiimhche :  „unheilvoll,  ungliickselig".  Most. 
504,  532;  Rud.  502,801,895,1167,1184;  Men.447;  beide  verbunden  As.476. 
In  letzterer  Bedeutung  sagen  Spatere  von  Vergil  an  zuweilen  „sceleratus". 
Quod  attinet  ad  Most.  504  et  Rud.  895,  Lorenzio  assentiri  non  possum; 
Most.  504  (scelestae  hae  sunt  aedes)  multo  veri  simiHus  est,  „scelestae" 
adiectivo  aedes  scelere  pollutas  notari.    Et  Rud.  895  (sed  uxor  scelesta 

Modo  dixeram  scelestum  idem  esse  atque  miserum,  si 
quis  ipse  se  ita  appellat.  Qua  ex  re  non  licet  concludere 
„scelestus"  adiectivum  cum  prima  persona  coniunctum  semper 
et  necessario  idem  sonare  atque  „miser".  Immo  „scelestus*' 
cum  prima  persona  coniunctum  genuinam  quoque  sig-nifi- 
cationem  exhibere  potest,  id  quod  invenitur  locis  duobus, 
ubi  e  verborum  contextu  satis  clare  sensus  perspicitur. 
Ba.  783/4:  Men  criminatust?  Optutnest,  ego  sum  malus, 

Ego  sum  sacer,  scelestus. 
Pseud.  354/5:  Periuravisti,  sceleste.  —  At  argentum  intro 

condidi. 

Ego  scelestus  nunc  arg-entum  promere  possum 

domo. 

Quod  attinet  ad  adiectivi,  quod  tractamus,  gTadus, 
praeter  positivum  satis  saepe  legimus  comparativum,  rarius 
superlativum.  Am.552:  Scelestissimum  te  arbitror.  Cas.  667: 
Scelestissimum  me  esse  credo.  Am.  561:  Scelestissume,  audes 
raihi  praedicare  id.  Aul.  419:  Homo  nullust  te  scelestior. 
Aul.  60/1:  Scelestiorem  me  hac  anu  certo  scio  Vidisse  uum- 
quam.  Ba.  256:  Scelestiorem  nullum  inluxere  alterum. 
Cist.  660:  Scelestiorem  in  terra  nullam  esse  alteram.  Men.447: 
Numquam  quicquam  facinus  feci  peius  neque  scelestius. 
Most.  532/3:  Scelestiorem  ego  annum  argento  faenori  Num- 
quam  uUum  vidi.  Rud.  508/9:  Scelestiorem  cenam  cenavi 
tuam  Quam  quae  Thyestae  -|-quondam  antepositast.  Excepto 
V.  Rud.  508.  Plautus  comparativo  g^radu  non  usus  est  nisi  in 
enuntiatis  neg^ativis;  Terentius  vero  neque  comparativi  neque 
superlativi  formam  scelesti  exhibet,  unde  coUigi  potest  eas 
formas  magfis  in  vulg-ari  sermone  quam  in  eruditorum  homi- 
num  usitatas  fuisse. 

me  omnibus  servat  modis)  malim  in  eandem  redigere  paragraphum,  in 
quam  contuli  exempla  increpandi.  Certe  hic  versus  non  bene  hoc  loco 
una  cum  rehquis  allatus  est,  cum  dubitari  non  possit,  quin  valde  differat 
sensus  scelesti,  quem  cognoscimus  Rud.  502  (quid  mihi  scelesto  tibi  erat 
auscultatio)  et  eius  generis  ceteris,  ab  sensu,  qui  adiectivo  „scelesta" 
inest  in  v.  Rud.  895.  Ceterum  optimum  censeo  acute  discernere  exempla, 
quibus  de  hominibus  scelestus  dicitur  et  quibus  de  rebus. 

Adverbii  forma  ter  tantum  exstat,  et  quidem  in  fabulis 
Plautinis: 

As.  293:  Nam  si  quid  sceleste  fecit,  lingfua  pro  illo  perierat. 
Rud.  196/7:  Nam  me  si  sciam  -j-fecisse  aut  parentis 

Sceleste,  minus  me  miserer. 
Rud.  505/6:  Pol  minume  miror,  navis  si  fractas  (t)ibi, 

Scelus  te  et  sceleste  parta  quae  vexit  bona. 
Addam  denique  declinationis  formas  omnes  fere  in  usu 
fuisse:  Sing-.:  nom.:  As.  856;  Ep.  686;  g-en.:  Rud.  1093;  dat: 
Rud.  502;  acc:  Rud.  859,  Eun.  71;  voc:  Rud.  1015;  abl.;  — . 
Plur.:  nom.:  Capt.  653,  Most.  504;  g-en.:  — ;  dat.:  — ;  acc: 
Rud.  697;  voc:  Men.  1015;  abl.:  Capt.  671.  Nusquam  repperi 
ablativum  sing-ularis  numeri,  g-enetivum,  dativum  pluralis; 
quae  formae  casu  non  exstare  veri  similiimum  est. 

c)  Scelerosus,  sceleratus.  Adiectiva  in  -osus  exeuntia 
permulta  in  fabulis  Plautinis  inveniuntur,  velut  odiosus, 
otiosus,  formosus,  imperiosus,  alia.  x\ttamen  „scelerosum" 
Plautus  omniuo  evitavit,  unde  discimus  tunc  temporis  hoc 
adiectivum  a  sermone  cottidiano  alienum  fuisse.  Semei 
usurpavit  Terentius  Eun.  643: 

„Ubi  eg-o  ilium  scelerosum  misera  atque  impium  inveniam?" 

Scelerosus  vocatur  adulescens,  qui  virginem  vitiavit. 
Donatus  ad  hunc  versum  adnotat:  ,,Scelerosus  est  multorum, 
scelestus  vel  unius  sceleris  auctor,  sceleratus,  in  quo 
scelus  sit  constitutum  vel  admissum*'^.  Confer  ad  hoc  etiam 
p.  24/25:  Semel  deinde  ,.scelerosus"  et  apud  LuciHum  et 
apud  Afranium  occurrit; 

Lucil.  37/39  (M.):  ut  multos  mensesque  diesque 

Non  tamen   aetatem ,   tempestatem  hanc 

sceierosi 

Mirentur. 

Afran.  66  (Ri.):  o  diem  scelerosum,  indig-num! 


1  Isidorus  Etymol.  X,  254:  scelerosus  est  sceleribus  plenus,  ut  lapi- 
dosus  locus  et  arenosus;  plus  autem  est  scelerosus  quam  sceleratus. 

Observandum  est  hoc  loco  de  re  ,,scelerosum"  dici. 
Item  fere  atque  Donatus  Priscianus  (G.  L.  II,  p.  205,  1 — 3) 
hoc  adiectivum  expUcat  verbis  „scelerum  plenus". 

Non  multo  saepius  quam  ,.scelerosum''  vocem  „scele- 
ratum"  apud  priscae  latinitatis  poetas  scriptam  videmus. 
Mirum  est,  quod  exstat  sceleratus,  nusquam  autem  verbum 
„scelerare",  a  quo  deductum  est.    Semel  dictum  est  de  re, 
Ep.  369:  Ibi  leno  sceleratum  caput  suom  imprudens  allig-abit. 
quater  de  hominibus  et  quidem  de  servis: 
Per.  275  [substantive] :  Scelerate,  etiam  respicis? 
Andr.  159:  simul  sceleratus  Davos  si  quid  consiU  habet. 
Afran.  189/91  (Ri.):  servus  est  mihi  Nicasio, 

Sceleratus,  curiosus,  is  cum  filio 
Coiecerat  nescioquid  de  ratiuncula. 

Ouae  pauca  exempla  cum  adiectivo  „scelestum''  in  eo 
congruunt,  quod  ipsa  quoque  ingenium  ad  scelera  promptum 
sig-nificant.  —  Adverbia  a  sceleroso  et  scelerato  deducta 
non  in  usu  erant. 

d)  Scelerus.  Postquam  de  adiectivis  scelestus,  scelerosus, 
sceleratus  egimus,  reliquum  est,  ut  de  adiectivo  „scelerus" 
disseramus,  de  quo  adhuc  controversia  est.  Exstat  hoc  vocabu- 
lum  apud  Plautum  in  locutione  „scelerum  caput"  Cur.  234; 
Mil.  494;  Pseud.  446,  1054;  Rud.  1098;  Ba.  829  et  in  „sinapis 
scelera"  Pseud.  817.  Addendi  sunt  grammaticorum  loci,  quibus 
forma  aliqua  huius  adiectivi  commemoratur.  Servius  adnotat 
ad  Aen.  IX,  484:  nec  te  tua  funera  mater]  „id  est  funerea, 
nam  apud  maiores  funeras  dicebant  eas,  ad  quas  funus 
pertinet,  ut  sororem,  matrem:  nam  praeficae,  ut  et  supra 
diximus  (VI,  216)  sunt  planctus  principes,  non  doloris. 
Funeras  autem  dicebant  quasi  funereas,  ad  quas  pertinet 
funus."  —  Quod  scholion  antiquum  sequuntur  verba:  „vel 
derivavit  veteres  secutus,  ut  funeram  pro  funesta  diceret, 
ut  homo  scelerus,  sicuti  scelestus  vel  scelerosus  dicebatur; 
Plautus  in  Pseudulo:    teritur   sinapis   scelera;    in  eadem: 

(1054)  iube  nunc  venire  Pseudolum,  scelerum  caput,  i.  e. 
scelestum-'.  Praeterea  ad  Pseuduli  versum  817  respiciunt 
Charisius,  inst.  gram.  1,  p.  144,  10  K.  Plautus  in  Pseudulo: 
„Teritur  sinapis  scelera,  quod  illi  qui  terit,  Priusquam  con- 
trivit,  oculi  ut  exstillent  facit".  Probi  catholica  IV,  8,  16  K.: 
,.hoc  sinapi;  quamvis  Plautus  in  Pseudulo  ,,haec  sinapis", 
declinaverit" ;  et  IV,  26,  18:  ,,haec  sinapis,  huius  sinapis,  sicut 
Plautus  in  Pseudulo,  aUi  meUus  g-enere  neutro  indecUnabile 
hoc  sinapi,  sicut  hoc  gummi".  Claudius  Sacerdos,  VI,  493,  4K.: 
,,hoc  sinapi,  quamvis  Plautus  in  Pseudulo  haec  sinapis 
decUnaverit".  Dubitari  ig*itur  non  potest,  quin  recte  huius 
vocabuU  formae  traditae  sint;  sed  utrum  adiectivi  sint  an 
substantivi,  de  ea  re  viri  docti  dissentiunt;  nam  Servn  verba 
„homo  scelerus"  una  cum  falsa  interpretatione  aUata  non 
multum  valent.  Adiectivum  „scelerus"  in  prisca  latinitate 
fuisse  sibi  persuaserunt  viri,  qui  summa  in  studns  philo- 
logicis  auctoritate  utuntur,  Jos.  ScaUg-er  (cf.  commentarii  in 
appendicem  Vergilii,  Leiden  1817,  p.  283)  et  Rich.  Bentley 
(cf.  Emendationes  ad  Ciceronis  Tusculanas  [I,  49, 117],  p.  261, 
ed.  OreUi  1829).  Idem  sentit  C.  Peter  in  Mus.  rhen.  III  124, 
qui  putat  funerare  et  sceierare  non  deducenda  esse  a  stirpe 
(funus)  funer  —  et  (scelus)  sceler  — ,  sed  ab  adiectivis,  quae 
prius  iam  exstitisse  contendit  „funerus"  et  „scelerus".  Sed 
haec  sententia  propterea  veri  similis  non  videtur  esse,  quod 
semper  in  lingfua  nascente  et  adolescente  nomen  substan- 
tivum  prius  exstat  quam  adiectivum  (cf.  Haase,  I,  p.  83). 
Georg*es  in  libro,  quem  inscripsit  „Lexicon  der  lat.  Wort- 
formen"  (1888)  adnotat:  scelerus  archaisch  fiir  scelestus, 
sceleratus,  =  frevelhaft,  abscheuUch^" 

Contra  H.  Sauppe  in  interpretando  Pseudulo  (Ausge- 
wahlte  Schriften,  p.  231/2)  exponit  nuUa  re  nos  impediri, 

^  In  vocabul.  magno  ed.  1880  Georges  dixit  sub  voce  scelerus: 
von  Servius,  Verg.  Aen.  IX,  486  falschlich  angenommene  Wortform,  da 
die  von  ihm  angefiihrten  Stellen  aus  Plautus  zu  scelus  gehoren,  sodafi 
Pl.  Ps.  817  sinapis  scelera  =  Abschaum  von  Senf,  abscheulicher  Senf; 
Bacch.  829  u.  a.  scelerum  caput  =  Erzhalunke. 

quominus  pro  substantivi  formis  „scelera"  et  „scelerum" 
habeamus;  veri  simile  esse  gframmaticos  errasse,  cum  ad- 
iectivum  esse  arbitrarentur.  Lorenzius^  eius  sententiam 
secutus  est.  Eundem  in  modum  iam  disseruerant  Doeder- 
lein^  et  Forcellini. 

Obstitit  huic  sententiae  Fleckeisenus  in  annall.  philol.  143 
(1891),  p.  677 sq.,  qui  iterum  contendit,  „scelerus"  adiectivum 
fuisse.  Brixius  in  adnotatione  ad  Mil.  glor.  494^  in  suspenso 
rem  reUquit,  ad  Sauppii  interpretationem  nos  reiciens. 

Ut  ipsi  iudicium  faciamus,  omnia  afferam  arg-umenta, 
et  quibus  adiectivi  et  quibus  substantivi  has  formas  esse 
demonstrari  possit. 

Ad  defendendum  adiectivum  afferuntur  haec. 

Complures  locutiones  „scelerum  caput"  locutioni  similes 
a  capitis  vocabulo  compositae  inveniuntur,  quibus  homo  aliqui 
appellatur:  Ad.  261:  festivom  caput.  Ad.  966:  iepidum  caput. 

1  Ad  Pseud.  795  (=  817  ed.  G.  u.  Sch.):  senapis  scelera  —  abscheu- 
licher  Senf,  ein  beispielloser,  aber  auch  auf  unsicherer  kritischer  Basis 
ruhender  Ausdruck,  der  ,  nach  scelus  viri  Mil.  gl.  1422  gebildet  scheint, 
bei  dem  aber  sowohi  der  Pluralis  „scelera"  als  die  Hinzufiigung  einer 
Sache  im  Genetivus  generis  fiir  die  sonst  konstante  einer  Person  auf- 
fallend  bleibt. 

Synon.  II,  §  52,  2  (p.  148):  „Die  Form  scelerus,  welche  Servius 
ad  Aen.  486  angibt,  beruht,  wie  schon  Forcelhni  nachweist,  auf  MiB- 
verstand."  Forcelhni  verba  sunt  haec:  scelerus,  a,  um  adiectivum  hoc 
eodem  sensu  ac  scelestus  et  sceleratus  afferebatur  olim  ex  Plauti  Pseud. 
I,  5,  31:  „hic  mihi  corrumpit  fllium,  scelerum  caput"  et  III,  2,  28:  „teritur 
sinapis  scelera,  cum  illi  .  .  ."  Ita  Servius  ad  Aen.  IX,  486.  Verum  haec 
loca  nihil  demonstrant.  Priore  enim  loco  est  genet.  pluralis,  altero  pleri- 
que  legunt  „scelerata". 

^  Brixius  ad  Mil.  gl.  494  „scelerum  caput"  —  Erzhalunke,  auch 
Ps.  1,  5,  31;  IV,  5,  3:  Rud.  IV,  4,  54;  Ba.  IV,  7,  31;  Cur.  H,  1,  19;  wie 
periuri  caput  Rud.  IV,  4,  55;  Ps.  I,  1,  129.  Hier  nimmt  Servius  ad  Verg. 
Aen.  IX,  486  scelerum  als  Adjektiv,  indem  er  ein  sonst  nirgends  vor- 
kommendes  „homo  scelerus"  anfiihrt,  sodaC  scelerum  caput  =  sceleratum 
caput  Epid.  III,  2,  33  ware ;  vgl.  auch  verbereum  caput  Per.  n,  22.  Aber 
die  Annahme  dieses  Adjektivs  hat  als  weitere  Stiitze  nur  „sinapis  scelera" 
Ps.  III,  2,  28,  wo  aber  weder  die  Lesart  noch  die  Erklarung  sicher  steht, 
s.  H.  Sauppe,  quaest.  Plaut.  p.  94  (=  Ausgew.  Schriften,  p.  231/2). 

Andr.  871:  ridiculum  caput.  Eun.  531:  o  capitulum  lepidis- 
simum.  Plautus  semel  '  tantum  ,.lepidum  caput"  exhibet 
Mil.  725;  alias  locutionibus  capite  formatis  semper  vituperatio 
inest  (Fleckeisen):  verbereum  caput  Per.  184;  scelerum  caput 
Ps.  1054  et  saepius,  sceieratum  caput  Epid.  369. 

Ouibus  ex  testimoniis  cognoscitur  ,,caput"  in  appellandis 
hominibus  semper  cum  adiectivo  coniung-i.  Erg*o  etiam 
„periurum  caput"  pro  „periuri  caput"  scribendum  esse 
Fleckeisenus  censet;  etenim  Pseud.  132  codicibus  A  et  B 
traditum  est  „periuri  caput",  C  et  D  autem  „periurum  caput" 
{F,  qui  nullam  habet  auctoritatem ,  „periurum  caput").  At 
Rud.  1099  ubique  aequo  modo  „periuri  caput"  legitur,  id 
quod  Fleckeiseni  sententia  errore  librarii  factum  est,  qui 
antecedentibus  verbis  falieretur.  Pro  „scelera"  ut  adiectivo 
nihil  proferre  possumus,  nisi  codices  optimos  et  grammati- 
corum  testimonium,  qui  Pseud.  v.  817  probant  „sinapis" 
feminino  quoque  genere  dici.  Fleckeisenus  denique  con- 
tendit  analogas  non  deesse  formationes,  quibus  ut  adiectivum 
deducatur,  ad  puram  stirpem  -us  affigatur.  Exempla  comme- 
morat  haec:  periurus,  perfidus,  fiorus,  decorus,  honorus.  Sed 
his  exemplis  exigua  vis  inest  demonstrandi,  cum  nullum  inter 
ea  exstet  adiectivum  a  substantivo  in  -us,  eris  vel  -us, 
oris  derivatum.  Vir  ille  doctus,  cum  „scelerus"  adiectivum 
in  usu  fuisse  sibi  persuasisset,  etiam  coniecturas  faciendas 
esse  putavit:  Andr..786  „sceleram  hanc  iam  oportet .  .  .  abripi" 
ponere  vult  pro:  „em  scelera!  hanc  iam  oportet..."  Adel.  158: 
„quamquamst  scelerus"  pro  „quamquamst  scelestus",  Rud.456: 
„scelerus  leno"  pro  „scelestus  leno".  Most.  504:  „scelerae  hae 
sunt  aedes"  pro  „scelestae  hae  sunt  aedes".  Neque  vero 
Fleckeisenus  in  editione  Terentii  a.  1905  facta  coniecturas 
suas  in  verborum  contextum  recepit,  neque  reliqui  viri  docti 
eas  comprobaverunt;  atque  id  optimo  iure,  nam  fundamentum, 
quo  utitar,  parum  firmum  est,  quam  ut  ad  coniecturas  faciendas 
progredi  liceat. 

Examinemus  argumenta  modo  prolata.  Recte  Fleck- 
eisenus   observavit  caput  cum   adiectivis   coniungi  solere; 

neque  vero  fieri  potuit,  ut  demoristraret  id  solum  cum  ad- 
iectivis  fieri,  cum  Rud.  1099  omnes  codices  pari  modo  „periuri 
caput"  praebeant.  Fortasse  hoc  librariorum  errore  factum 
est,  sed  certo  id  scire  nequimus.  Item  incertum  est,  num 
grammatici  erraverint,  cum  (sinapis)  „scelera"  adiectivum 
esse  putarent.  Et  quod  ad  analog'a  huius  formationis  attinet, 
quae  Fleckeisenus  attulit,  non  multum  ea  valere  mihi  videntur. 
Afferenda  puto  adiectiva,  quae  a  substantivis  in  -us,  eris 
vel  -us,  oris  exeuntibus  ita  deducta  sunt,  ut  ad  purara 
stirpem  -us  affig"eretur.  Cuius  modi  exempla,  quantum 
video,  non  exstant;  semper  in  -eus  adiectiva  ab  his  sub- 
stantivis  derivata  terminantur,  velut  sidus,  sideris  —  sidereus; 
corpus,  corporis  —  corporeus;  funus,  funeris  —  funereus. 
Servii  verba  (Aen.  IX,  484);  „nam  apud  maiores  funeras  di- 
cebant  quasi  funereas,  ad  quas  pertinet  funus  ut  sororem, 
matrem"  quamquam  C.  Peter  in  Mus.  rhen.  III  124  „funeras" 
defendit,  suspiciosa  videntur  esse;  nam  certe  interpres  ver- 
borum  quae  interpretatur  sensum  non  recte  intellexit. 
Praeterea  nisi  hoc  uno  loco  „funerus"  nusquam  invenitur. 
Vis  probandi  ig-itur  huic  exemplo  inesse  non  potest. 

Ut  has  difficultates,  in  quas  „scelerum"  et  „scelera"  ex- 
plicare  conati  incidim us,  tolleret,  H.  Sauppe  (Ausg-ew.  Schrif ten, 
p.  231/2)  eam  viam  ing-ressus  est,  ut  contenderet  „scelera" 
et  „scelerum"  esse  accusativum  et  g-enetivum  nominis  sub- 
stantivi.  Ut  quod  ad  „scelerum  caput"  attinet,  sententiam 
suam  defendat,  analog-on  „periuri  caput"  affert,  de  quo 
Rud.  1099  dubitari  nequit.  „Scelera"  Pseud.  817  vSauppe  pro 
accusativo  pluralis  habenda  esse  censet;  grammatici  ei  errare 
videntur,  qui  hoc  uno  loco  nixi  sinapi  generis  feminini  esse 
dicunt,  cum  alias  semper  neutrius  sit.  Ceterum  hanc  formam 
ut  adiectivi  non  valde  commendari  eo,  quod  a  Servio  cum 
vocabulo,  quod  est  „funera",  comparetur.  Pluralem  numerum 
sceleris  cum  g-enetivo  aliquo  coniunctum  nusquam  exstare, 
attamen  sing-ularem  Plautum  saepe  ita  adhibere:  scelus  viri 
Cur.  614,  Mil.  1434,  Truc.  621;  scelus  pueri  Per.  192;  analog-a: 
flag-itium   hominis  Men.  489  monstrum  mulieris  Poen.  273. 

Reichenbecher.  3 

Sententia  sua  Sauppe  adductus  est,  ut  pro  verbis  traditis 
Pseud.  817  „teritur  sinapis  scelera"  poneret  „terunt  sinapis 
scelera".  Quae  coniectura,  quaniquam  eam  non  rectam  esse 
puto,  faciie  potuit  fieri,  quia  in  versibus  antecedentibus  et 
insequentibus  semper  tertia  pluralis  persona  poeta  utitur: 
proferunt,  faciunt,  ogg"erunt,  condiunt,  diluont,  coquont;  qua 
re  molestia  enumerandi  tam  bene  depingitur,  ut  consilio 
poetam  iias  formas  posuisse  facile  credas.  Hanc  Sauppii 
coniecturam  solus  Lorenzius  in  verborum  contextum  recepit; 
Goetz  et  Sclioell  non  receperunt.  Neque  enim  contig-it 
Sauppio,  ut  prorsus  difficultates  tolleret.  Fleckeisenus  in 
annall.  phiiol.  143  (1891),  p.  677sq,  iam  dixit  exemplis,  quibus 
Sauppius  emendationem  suam  firmare  conatur,  nihil  profici; 
non  quadrare  illa  ad  hanc  rem,  cum  in  locutionibus  scelus 
viri,  scelus  pueri,  flagitium  hominis,  monstrum  muUeris  nomina 
regentia  nominativi  sing-ularis  numeri  sint,  g'enetivo  autem 
apposito  animaha  notentur,  non  res. 

Semel  atque  iterum  de  hac  re  controversa  deHberanti 
mihi  neutra  sententiarum,  quas  viri  docti  adhuc  protulerunt, 
satisfecit.  Aliam  igfitur  rationem  ineundam  esse  censeo,  et 
quidem  ita,  ut  adiectivum  „scelerus"  exstitisse  concedamus, 
quod  Fleckeisenus  aliique  opinantur,  at  „scelerum"  in  locutione 
„scelerum  caput"  pro  substantivo  habeamus.  Veteris  illius 
adiectivi  sola  forma  „scelera"  ad  nostram  aetatem  pervenit; 
bonis  codicibus  et  a  g^rammaticis  traditur,  ut  dubitandi  locus 
non  detur.  Grammaticis  credendum  esse  puto,  nisi  forte 
ita  res  se  habet,  ut  unus  ex  iis  erraverit  et  reliqui,  codice 
ipso  non  usi,  nuUa  adhibita  arte  critica  verba  receperint; 
qua  de  re  nihil  constat.  Optimum  ig^itur  videtur  esse  verba 
tradita  sequi  et  „scelera"  pro  adiectivo  habere,  Sauppii  autem 
coniecturam  reici,  cum  repug-net  et  codicibus  et  g^rammaticis. 
Certum  iudicium  fieri  potest,  ut  opinor,  de  locutione  „scelerum 
caput".  Servii  verba  nullius  momenti  sunt.  In  tractanda 
hac  quaestione  proficiscendum  puto  a  Rud.  1098/99: 

„Scelerum  caput, 
Ut  tute^s,  item  omnis  censes  esse?  periuri  caput. 

Codices  omnes  praebent  „periuri  caput"  et  „scelerum  caput"; 
unde  apparet,  cum  duae  locutiones  una  iuxta  alteram  positae 
sint,  scelerum  g*enetivum  esse  aeque  atque  „periuri".  Etiam 
ex  ea  re,  quod  „scelerum  caput"  antecedit,  „periuri  caput'< 
sequitur,  concludo  „scelerum"  g^enetivum  esse;  si  enim 
„scelerum"  adiectivum  esset,  veri  simillimum  est  poetam 
analog-ia  adductum  etiam  „periurum  caput"  scripturum  fuisse, 
nam  adiectivo  „periurus"  Plautus  usus  est.  „Periuri  caput"^ 
iterum  leg-imus  Pseud.  132,  quod  A  et  B  codicibus  optimis 
traditur  et  a  recentioribus  Plauti  editoribus  in  contextum 
receptum  est.  Adiciam  in  universum  g-enetivum  pluralis 
„scelerum"  non  inusitatum  fuisse,  quod  cogfnoscitur  ex  testi- 
moniis  his,  quibus  idem  fere  sensus  inest  ac  locutioni,  de  qua 
agimus:  Aul.  825:  scelerum  cumulatissume.  Capt.  661:  sator 
sartorque  scelerum  et  messor  maxume.  Accius  219  (Ri): 
Epularum  fictor,  scelerum  fratris  delitor. 

Dolendum  est,  quod  nuUa  exempla  exstant  alia,  e  quibus 
de  usu  vocis  „caput"  certum  aliquid  discere  possimus,  quod 
ad  hanc  rem  intelleq-endam  adhibeamus^.  Bis  scriptum 
videmus  „capita  rerum",  id  est  summum  vel  g-ravissimum ; 
vide  Merc.  608/9:  -j-odio  sane  oratio  quom  rem  agas,  long*in- 
quom  loqui.  Quidquid  est,  ad  capita  rerum  perveni.  et 
Truc.  789/90:  Quid  loquar?  —  Quid  puero  factumst  mea 
quem  peperit  filia,  Meo  nepote?  capita  rerum  expedito. 


II.  Flagitium. 

Similis  vis  ac  voci  „scelus"  inest  voci  „flag*itium".  Utra- 
que  mala  facta  notantur:  sed  differt^  flag-itium  a  scelere  eo, 

^  Similiter  dictum  est  „fons  viti  et  periuri"  Truc.  612. 

2  Ter  repenmus  „caput"  ad  hominem  translatum  idem  sonans  atque 
auctor,  inventor;  cf.  As.  728.  Ego  caput  huic  argento  fui  hodie  reperiundo. 
Ad.  568:  Te  esse  huic  rei  caput.  Andr.  458:  „nam  si  hic  mahst  quicquam, 
em  illic  est  huic  rei  caput". 

^  Usener,  Mus.  rhen.  56,  p.5.  Zum  Unterschied  von  scelus  und  facinus, 
derenWirkung  sich  zunachst  in  der  Schadigung  anderer  zeigt,  ist  flagitium 
eine  unerlaubte  Handlung,  die  ledighch  zum  Schaden  des  Taters  aus- 
schlagt  und  ihm  EinbuBe  an  Ehre  und  Gut  eintragt. 

3* 

quod  notio  dedecoris  semper  et  interdum  damni  cum  eo 
coniungfi  solet  et  crebro  flagitium  significat  dedecus  ipsum. 
De  huius  vocabuli  significatione  iam  Usener  dilig-entissime 
disseruitin  dissertatione,  quam  inscripsit  „ItalischeVolksjustiz" 
(Mus.  rhen.  56,  p.  Isqq.);  quibus  non  multum  addi  potest. 

Inquiramus  primum  neg-lecta  etymolog-ia  in  ipsa  exempla, 
unde  appareat,  quae  vis  voci  „flagitium"  antiquissimis  tem- 
poribus  infuerit.  Locis  huc  pertinentibus  omnibus  perlustratis 
statuuntur  imprimis  sig-nificationes  duae,  et  facti  flag-itiosi 
et  dedecoris^;  perpauca  exstant  exempla,  ubi  mea  quidem 
sententia  diiudicari  nequit,  utrum  de  facto  flagitioso  an  de 
dedecore  cogfitandum  sit. 

Factum  fla§"itiosum  sig-nificatur: 
Amph.  frgm.  IX  (p.  53  ed.  min.  G.  et  Sch.): 

Manufestum  hunc  obtorto  collo  teneo  furem  flag-iti. 
As.  851/3:  Ain  tu,  meum  virum  hic  potare,  obsecro,  cum  filio 
Et  ad  amicam  detulisse  argenti  vig^inti  minas, 
Meoque  filio  sciente  id  facere  flag"itium  patrem? 
Ba.  1207/8:  Hi  senes  nisifuissent nihiliiam  inde  ab  adulescentia, 
Non  hodie  hoc  tantum  flagitium  facerent  canis 

capitibus. 

Cas. 549 :  Quid  eg^o  nunc  f aciam ?  flagfitium  maxumum  f eci  miser. 

Men.  719/21:  Non  eg-o  istaec  flag-itia  possum  perpeti; 

Nam  med  aetatem  viduam  esse  mavelim 
Quam  istaec  flagfitia  tua  pati,  quae  tu  facis. 

Men.  735:  Atque  ei  narrabo  tua  flagfitia  quae  facis. 

Men.  605:  Clanculum  te  istaec  flagfitia  facere  censebas 

potis[se]? 

Poen.  609/10:  Fores  hae  fecerunt  magnum  flag-itium  modo.  — 

Quid  (id)  est  flagiti?  —  Crepuerunt  clare. 
Adel.  408:  haecin  flag-itia  facere  te! 

Eun.  382:  Flagitium  facimus.  —  An  id  flag-itiumst,  si  in  domum 

^   ,  meretriciam 
Deducar  .  .  . 


^  De  exemplis  nonnullis,  quae  proprium  colorem  exhibent  (veluti 
Epid.  516,  Merc.  405/6,  alia),  vide  p.  43/44. 

Eun.  1013:  An  paenitebat  flagiti,  te  auctore  quod  fecisset. 
Phorm.770:  Dum  aliud  aliquid  flag-iti  conficiat. 
Ba.  167:  Quom  istaec  flagitia  me  celavisti  et  patrem. 
[Ba.  498:  Qui  dedecorat  te,  me,  amicos  atque  alios  flagfitiis 

suis.]^ 

Men.  738/40:  lam  ego  aperiam  istaec  tua  flag-itia.  —  Sanan  es? 

Quae  mea  flag*itia?  —  Pallam  atque  aurum  meum 

Domo  suppilas. 
Mil.  508/9:  Quodque  concubinam  erilem  insimulare  ausus  es 

Probri  pudicam  meque  summi  flag-iti. 
Adel.  379:  Haecin  flagfitia!    Miquidem  non  placent. 
Adel.  721/2:  Fero  alia  flag-itia  ad  te  ingfentia 

Boni  illius  adulescentis. 
Eun.  1021/2:         adulescentulum  istum  qui  nobilitas 

Fiag'itiis  et  eundem  indicas. 
Haut.  1037:  [Non]  Patiar,  Clitipho,  flag-itiis  tuis  me  infamem 

fieri. 

Mala  fama  notatur  omnibus  exemplis,  in  quibus  „dam- 
num"  appositum  est  voci  „flagfitium".  In  locutione  „damnum 
facere"  semper  cogfitatione  addendum  est  „sibi",  quod 
apparet  ex  Merc.  423:  „Multo  edepol,  si  quid  faciendumst, 
facere  damni  mavolo  quam  ..."  Demipho  senex  detrimentum 
ahquod  accipere  mavult  et  muHerculam  sibi  comparare 
quam  filio  eam  permittere,  ut  cum  lucro  vendat.  Numquam 
locutio  ,,flag-itium  et  damnum  facere"  refertur  ad  hominem 
alterum,  qui  flag-itio  et  damno  afficiatur,  sed  semper  ad 
auctorem  redit  flag-itium  et  damnum.  Vide: 
Ba.  375/6:  ut  celem  patrem, 

Pistoclere,  tua  flag-itia  aut  damna  aut  desidiabula? 
Ba.  378:  Ad  probrum,  damnum,  flag-itium  appellere  una  et 

perdere. 

Ba.  1032:  Quam  propter  tantum  damni  feci  et  flag-iti. 
Mer.  236/7:  Ait  sese  ilhus  opera  atque  adventu  caprae 

Flag-itiura  et  damnum  fecisse  haud  mediocriter. 


^  Secl.  Goe. 


—    38  — 


Mer.  384:  Non  miror,  seiquid  damnei  facis  aut  fiagiti. 
Pseud.  440:  Nam  tu  quod  damni  et  quod  fecisti  flagiti. 

Porro  dedecus  significatur: 
Ba.380/1:  Quibus  tuom  patrem  meque  una,  amicos,  adfinis  tuos 

Tua  infamia  fecisti  g-erulifig-ulos  flagiti. 
Ba.  1010/11:  nam  ducentis  aureis 

Philippis  redemi  vitam  ex  flagfitio  tuam. 
Cas.  158/60:  Acheruntis  pabulum, 

Flag^iti-j-  persequentem, 
Stabulum  nequitiae. 
Cas.  876:  Tantum  erus  atque  ego  flag*itio  superavimus  nuptiis 

nostris. 

Cas.  937:  Maxumo  ego  ardeo  flagitio  (=  plenus  sum  flag-.). 
Men.  900/1:  ea  omnia  fecit  palam 

Parasitus,  qui  me  complevit  flagiti  et  formidinis. 
Truc.  587:  Tun  (m)e  ais  impudentem   esse,  ipsa  quae  sis 

(s)tabulum  flag-iti? 

Ennius,  frag-m.  scen.  395  (Vahlen): 

Flag*iti  principium  est  nudare  inter  civis  corpora. 
Mer.  422/3:  Multo  edepol  siquid  faciendumst,  facere  damni 

mavolo 

Quam  obprobramentum  aut  flagitium  mufiebre 

ecferri  domo. 

Lucii.  615  (M.):  Contra  flagitium  nescire,  bello  vinci  a  barbaro 

Viriato,  Hannibale. 
Sext.  Turpil.  160/2  (Ri.):    quaeso  omitte  ac  desere  hanc 

Meretricem,  quae  te  semel  ut  nacta  est,  semper 

studuit  perdere, 
Deterg*ere,  despoUare  opplereque  adeo  fama  ac 

flag-itis. 

Luc.  Pompon.  101  (Ri.):  Domus  haec  fervit  flag-iti. 

Semper  fere  dedecus  notatur,  si  copula  „est"  voci 
„flagfitium"  adiungitur  (item  Usener):  cf. 

Ba.  1163/4:   Tun,   homo  putide,   amator  istac  fieri  aetate 

audes?  —  Qui  non?  — 

Quia  flag-itiumst. 

Poen.  965/6:  Nam  tuom  flag^itiumst  tuas  te  popularis  pati 

Servire  ante  oculos,  domi  quae  fuerint  liberae. 

Pseud.  1248:  Nam  hercle  si  cecidero,  vostrum  erit  flag-itium. 

Adel.  101/3:  Non  est  flag-itium,  mihi  crede,  adulescentulum 
Scortari,  neque  potare,  non  est,  neque  fores 
Ecfringere. 

Adel.  112:  Non  est  flagitium  facere  haec  adulescentulum? 
Ad.  422/3:  Nam  id  nobis  tam  flagitiumst  quam  illa,  Demea, 

Non  facere  vobis,  quae  modo  dixti. 
Haut.  922/3:  Nonne  id  flag"itiumst,  te  aliis  consilium  dare, 
Foris  sapere,  tibi  non  posse  te  auxiHarier? 
In  versibus  Trin.  643 
„virtute  eorum  ante  parta  per  flag-itium  perderes" 
et  1035  „petere  honorem  pro  flag"itio  more  fit" 
per  se  utraque  notio,  et  maU  facti  et  infamiae,  convenire 
videtur;  sin  autem  respicis  sibi  opponi  virtutem  —  flag-itium, 
honorem  —  flag"itium,  facile  adducaris,   ut  „dedecus"  notari 
censeas. 

Uterque  denique  sensus  convenit  in  exemphs  reliquis: 
Ba.  1008/9:  Tantum  flag*itium  te  scire  audivi  meum, 

Quod  cum  peregrini  cubui  uxore  mihtis. 
Ba.  1045/6:  Perisse  suaviust 

Ouam  illud  flag^itium  vulgo  dispalescere. 
Cas.  903:  -|-flag-itiumst. 

Cas.  991:  Qui  etiam  me  miserum  famosum  fecit  flagitiis  suis. 
Curc.  198/9:  Plag-itium  probrumque  magnum,  Phaedrome  ex- 

perg-efacis: 

Bene  monstrantem  pugnis  caedis,  hanc  amas, 

nug-as  meras. 

Haut.  929:  Quam  hic  per  flagitium  ad  inopiam  redig-at  patrem. 

Lucil.  866/7  (M.):  Qui  et  poscent  minus  et  praeb(eb)unt  rec- 

„     .      n     •  •  tius  multo 

bt  sme  nag-itio. 

Si  deinde  scrutamur,  de  cuius  modi  maHs  facinoribus 
voce  „flagitium"  cogitetur,  examinatis  exempHs  reperimus 
hoc:  flag-itiura  ut  factum,  cum  in  universum  sonet  id,  quod 

a  bonis  moribus  et  ab   officio   alienum   est  et  propterea 
auctori   dedecus   contrahit  vel   damnum,  sing-illatim  notat 
maxime:    „scortari   et  potare",    raro    adulterium   et  stup- 
rationem,  furtum^.     Non   minus   crebro  etiam   ipsum  de- 
decus,  cum  factis  illius  modi  coniunctum,  fiag*itium  vocatur. 
Exempla,  quibus  „scortari  et  potare"  notatur,  afferre,  super- 
vacaneum   est,   cum   satis   multa   exstent   (cf.  Ba.  1207/8; 
Cas.  911;  Men.  605;  Adel.  101;  alia).  —  De  adulterio  ter 
tantum  cog-itatur,  quantum  video: 
Ba.  1008/9:  Tantum  fiag-itium  te  scire  audivi  meum, 
Quod  cum  pereg-rini  cubui  uxore  militis. 
Ba.  1010/11:  nam  ducentis  aureis 

Ptiilippis  redemi  vitam  ex  flag^itio  tuam. 

Flag-itium  est  infamia  adulterii. 
Ba.  1045/6:  Perisse  suaviust 

Quam  iilud  flag*itium  vulg^o  dispalescere. 

Bis  ad  virginem  vitiatam  flagitium  pertinet  apud 
Terentium: 

Ad. 721/2:  Fero  alia  fiag-itia  ad  te  ing-entia 

Boni  illius  adulescentis. 
Hoc  Demea  narrat  fratri  Micioni  et  pergit  v.  725 :  „tioc 
peccatum  in  virg-inemst  civem". 

Eun.  1013/4:  An  paenitebat  fiag-iti,  te  auctore  quod  fecisset 
Adulescens. 

Chaerea  eunuchi  veste  indutus  ad  virg"inem  amatam 
penetraverat  eamque  vitiaverat.  Nonius  ig-itur  non  satis 
recte  iudicavisse  videtur,  cum  scriberet:  „flagfitium  veteres 

^  Glossae  ita  explicant:  flagitium  —  «roTr/^^w,  ^La  II,  72,  26;  =  factum 
malum  aut  spurcitia  IV,  77,  3;  516,  54;  —  malum  factum,  scelestum 
IV,  343,  21;  —  factum  malum  vel  crimen  proprie  militare,  sed  iam  et 
turpiter  et  ad  vitia,  quae  molliter  fiunt,  dictum  est  hoc  nomen  V,  295,  23; 
—  adulterium,  libido,  vitium  IV,  237,  46;  —  deformitas,  adulterium,  libido, 
turpitudo  IV,  516,  53;  —  crimen,  turpitudo  IV,  343,  20;  —  vitium,  probrum, 
scelus  IV,  343,  19;  —  turpe  commissum  V,  659,  4;  flagitia  —  vitia  V,  295,  13; 
flagitiae  —  spurcitiae  IV,  77,  32,  V,  457,  9;  flagitia  dicuntur  turpia  et  sor- 
dida  libidinum  crimina  V,  23,  28  (Placid.);  flagitiorum  —  turpium  peccatorum, 
quae  per  libidinem  admittuntur  V,  201,  12;  —  adulteriorum  V,  424,  42. 


—    41  — 


vitium,  quod  virg*ini  infertur,  dici  voluerunt";  etenim  pau- 
cissima  sunt  exempla  hac  sig-nificatione  instructa.  Non  mag-is 
ad  priscam  latinitatem  quadrant  verba,  quae  scripta  videmus 
in  Georg^esii  vocabulario  mag-no,  flag^itium  imprimis  scelus 
esse  in  liberas  feminas  et  matronas  factum ;  neque  umquam 
apud  priscos  auctores  „scelus  et  flag-itmm"  coniunctum  legitur. 

Furtum  vocatur  flag^itium: 
Amph.  frgm.  IX,  p.  53  ed.  min.  G.  et  Sch.: 

Manufestum  hunc  obtorto  collo  teneo  furem  flag^iti. 
As.  852/3:  Et  ad  amicam  detuHsse  arg*enti  viginti  minas, 

Meoque  fiUo  sciente  id  facere  flag"itium  patrem. 
Men.  788/41:  lam  ego  aperiam  istaec  tua  flagfitia.  —  Sanan  es? 

Quae  mea  flag-itia?  —  Pallam  atque  aurum  meum 
Domo  suppilas  tuae  uxori  et  tuae 
Deg-eris  amicae. 
Cum  scelus  ex  malitia  et  maxime  ex  impietate  nasci 
soleat,  causae  flagfitii  longfe  ahae  sunt.    Ausonius  Popma, 
de  difl^erentiis  verborum  (1708)  p.  197:  „flagitium  fit  libidine 
vel  nequitia;    unde   flag-itiosi   dicuntur   impudici,  adulteri, 
g-aneones,  aleatores,  facinorosi,  parricidae,  sicarii,  sacriieg-i, 
periuri  atque  id  g^enus  alii".    Neque  vero  solum  iibidine 
et  nequitia  homines  ad  flag^itium  adducuntur;  addendum  est 
etiam  simplex  peccatum,  quod  stultitia  vel  neglegfentia  vel 
imbecillitate  quadam  ingenii  et  morum  factum  est  et  in- 
famiam  contrahit,  flagfitium  vocari: 

cf.  Cas.  549/50:  Quid  egfo  nunc  faciam?  flagfitium  maxumum 

feci  miser 

Propter  operam  illius  irqui  improbi  edentuH. 
Alcesimus  senex  lamentatur,  quod  amico  auctore  Casi- 
nam,  quam  ille  deperibat,  domum  suam  recepit  atque  metuit, 
ne  uxor  eam  inveniat.  Non  libidine  aut  nequitia  adductus 
Alcesimus  id  fecit,  sed  stultitia,  cum  non  in  tempore  con- 
sideravisset,  se  scortantis  opinionem  adepturum  esse,  si  quis 
id  comperisset.  SimiUter  res  se  habet  Mil.  g-lor.  508/9 :  Quod- 
que  concubinam  erilem  insimulare  ausus  es  Probri  pudicam 
meque  summi  flag-iti. 

Flagitiosum  facinus  id  esset,  quod  Periplectomenus  senex 
pateretur  hospitem  suum  et  amicam  militis  domi  suae  osculari 
et  scortari. 

Lucil.  615  (M):  Contra  flagitium  nescire,  bello  vinci  a  barbaro 
Viriato,  Hannibale. 
Quo  loco  flag*itium  ad  imbecillitatem  respicit. 

Commemorandum  denique  est  „flag-itium"  item  atque 
„scelus"  transferri  ad  hominem;  non  nisi  forma  „flagitium", 
id  est  vocative  vel  nominative  usurpatur: 
As.  473:  flag-itium  hominis,  da  obsecro  argentum  huic,  ne 

male  loquatur. 
Cas.  150/2:  Quando  is  mi  et  fiUo  advorsatur  suo 
Animi  amorisque  causa  sui, 
Flag-itium  illud  hominis. 
Cas.  552/3:  Flagitium  hominis,  qui  dixit  mihi 

Suam  uxorem  hanc  arcessituram  esse. 
Men.  489:  Plagitium  hominis,  subdole  ac  minimi  preti. 
Men.  708/9:  Non  te  pudet  prodire  in  conspectum  meum, 
Flag-itium  hominis,  cum  istoc  ornatu? 
De  explicando  huius  modi  g-enetivo  cf.  p.  16/18.  Liceat 
afferre  hoc  loco  reliquas  quoque  locutiones  flag"itii  vocabulo 
compositas,  quibus  increpatur: 
Cas.  158/60:  Acheruntis  pabulum, 

Flagiti-j-  persequentem, 
Stabulum  nequitiae. 
Rud.  753:  Vi  agis  mecum.  —  Etiam-j-  vim  proportas,  flagiti 

flag-rantia? 

Truc.  586:   Tun   me   ais  impudentem   esse,  ipsa   quae  sis 

stabulum  flagiti? 
Postquam  vim  et  usum  flagitii  satis  illustravimus,  restat, 
ut  quaeramus,  utrum  notio  mali  facti  an  dedecoris  vetustior 
fuerit.  Ex  locis,  quos  contuli,  non  possumus  diiudicare,  utra 
sig-nificatio  prior  exstiterit,  cum  utriusque  idem  fere  prae- 
beatur  numerus  exemplorum.  Ac  ne  ex  antiquissimo  quidem, 
quod  traditum  est,  exemplo  and  hanc  rem  certum  aliquid 
concludere  licet,  verba  dico  legis  XII  tabularum:   „Si  quis 

occentavisset  sive  carmen  condidisset,  quod  infamiam  faceret 
flagitiumve  alteri".  Lucem  igfitur  huic  quaestioni  affere  non 
possemus,  nisi  Usener  etymolog^iam  vocabuli,  quod  tractamus, 
proposuisset  et,  quomodo  sig^nificatio  adolescens  paulatim 
mutaretur,  ostendisset.  Usener  sibi  persuasit  „flag-itium"  ac 
„flag-itare"  cohaerere  cum  voce  „fiag-ellum"  ^  neque  aliud 
antiquissimis  temporibus  notasse  nisi  „verberationem,  cae- 
sionem"^,  quod  g-enus  puniendi  apud  milites  in  usu  erat. 
Deinde  „flagitium"  factum  est  convicium  publicum,  quem 
ad  usum  loci  nonnulli  Plautini  respiciunt:  Epid.  516:  Flag"itio 
cum  maiore  post  reddes  tamen.  Mer.  405/6:  Quia  illa  forma 
matrem  familias  Flag-itium  sit,  sei  sequatur,  quando  incedat 

1  cf  R.  Mus.  56,  p.  4/5. 

*  cf.  R.  M.  56,  p.  15.  Ich  will  kein  Gewicht  legen  auf  eine  Glosse  der 
Hermeneumata  von  MontpelHer  Corp.  Gl.  III,  336,  113:  (piXodaQzr^g  =  pla- 
gosus,  fiagitiosus.  Aber  ein  zweifelloses  Zeugnis  dafiir  scheint  mir,  was 
Festus  Pauli  p.  110,23  berichtet:  inter  cutem  fiagitatos  dicebant  antiqui 
mares,  qui  stuprum  passi  essent;  TertuUianus,  de  pallio  4,  interpretiert 
das  sichthch  durch  (pugil  Cleomachus)  inter  cutem  caesus  et  ultra.  Hier 
hat  also  flagitare  die  urspriinghche  Bedeutung  bewahrt,  welche  die  Ety- 
mologie  erwarten  heC.  —  Waldius,  Lat.  Etym.^  p.  296,  probat  Useneri 
sententiam,  quam  praebet  de  significatione  convicii;  in  dubium  autem 
vocat,  quod  cum  „flagello"  „flagitium"  cohaerere  opinatur.  Liceat  etiam 
Doederleini  sententiam  afferre,  cum  ex  etymologia,  quam  ipse  proposuit, 
significationem  antiquissimam  eruere  velit,  quae  re  vera  non  reperitur. 
Vide  Doed.  n,  p.  142:  Wahrend  flagrum  mit  plaga  und  plectere  auf  nXijyco 
und  nkriaato  zuriickzufiihren  ist,  stammt  flagitium  von  flagrare,  welches  in 
tropischem  Sinne  jedes  brennende,  leidenschafthche  Begehren  bedeutet, 
bald  als  Lob,  wenn  der  Gegenstand  loblich  ist,  bald  und  haufiger  als  Tadel, 
da  die  Leidenschaft  iiberhaupt  ofter  in  unedler  als  edler  Gestalt  erscheint 
(Cic.  Coel.  5,  12).  Hiervon  ist  flagitare  das  frequentativum,  welches  nicht 
bloB  in  der  ausschlieCenden  Bedeutung  von  flagrantissime  cupere  iibrig, 
sondern  auch  xaza  lo  i/oov/nat/ot^  gerade  wie  bisweilen  inhiare  die  Kon- 
struktion  jener  Phrasis  annahm:  flagitare  rem,  statt  cupiditate  rei  flagrare 
oder  flagitare.  Daher  die  Bedeutung  von  flagitium  urspriinglich  das 
leidenschaftliche  Begehren,  z.  B.  auBer  bei  Plautus  auch  noch  bei  Tacitus, 
an.  I,  27  (quod  is  .  .  .  credebatur  et  illa  militae  flagitia  primus  aspernari). 
—  Neque  vero  reperire  possum,  qui  locus  Plauti  viro  illi  docto  animo 
obversatus  sit;  numquam  flagitium  in  prisca  latinitate  idem  valet  atque 
„cupiditas". 

per  vias.  Mer.  416/8:  Ea  molet,  coquet,  conficiet  pensum, 
pinsetur  flag-ro:  Neque  propter  eam  quicquam  eveniet  nostris 
foribus  flag-iti.  Mil.  694  (Praecantrici  .  .  .):  Flag-itiumst  si  nil 
mittetur,  quae  supercilio  spicit.  Trin.  612:  Flag-itium  quidem 
hercie  fiet,  nisi  dos  dabitur  virg-ini. 

Quae  sig^nificatio  etiam  confirmatur  usu  verborum  ab 
eadem  stirpe  formatorum,  quae  sunt  flag-itare,  flag^itator, 
flagitatio.  „Flag-itare"  verbi  obiectum  in  prisca  latinitate 
semper  persona  est,  numquam  res.  Plautus  hoc  verbo  utitur, 
si  quis  debitorem  mag-na  voce  admonet,  ut  pecuniam  solvat, 
semel  ita,  ut  idem  sonet  ac  postulare^:  Mer.  178:  „flag-itas 
me,  ut  eloquar".  Debitor  flag-itatur,  i.  e.  increpatur  et  tanto 
cum  clamore  arg^entum  ab  eo  poscitur,  ut  omnes,  qui  praeter- 
eunt,  audiant  eum  debere  pecunias,  et  ut  mag^num  ei  dedecus 
inde  nascatur^;  cf.  Men.  45/6:  Propterea  ilHus  nomen  memini 
facilius,  Quia  illum  clamore  vidi  flagitarier.  Pseud.  555/6: 
si  non  dabis,  Clamore  mag^no  et  multo  flag"itabere.  Ps.  1145: 
Sed  tu,  bone  vir,  flagfitare  saepe  clamore  in  foro.  Afferendus 
hic  est  etiam  locus  Catonis,  cf.  Cato,  pro  lege  Voconia, 
Jordan  p.  54,  7:  „eam  pecuniam  viro  mutuam  dat.  Postea, 
ubi  irata  facta  est,  servum  recepticium  sectari  atque  flag"itare 
virum  iubet".  Semel  etiam  „difflag-itor"  leg-itur,  cf.  Epid.  118: 
„Eg-omet  clamore  differor,  difflagitor";  quod  verbum  ultimum 
sine  dubio  recte  restituit  Skutschius  pro  „diffatig-or"  codi- 
cibus  tradito.  Ad  eandem  rem  pertinent  vocabula  „flagitator" 
et  „flagitatio";  cf.  Cas.  23/4:  Eicite  ex  animo  curam  atque 
alienum  aes  w  — ,  Ne  quis  formidet  flagitatorem  suom. 
Most.  767/8:  „So]  semper  hic  est  usque  a  mani  ad  vesperum. 

^  Lorenzius,  introduct.  ad  Pseud.  p.  26  adn.  24,  hunc  sensum  etiam 
Pseud.  556  (=  534  Lor.)  „si  non  dabis  Clamore  mag-no  et  multo  flagitabere" 
etPoen.539:  „neque  nos  quemquam  flagitamus  neque  nos  quisquara  flagitat" 
inesse  putat;  sed  iniuria,  ut  mihi  videtur;  immo  his  quoque  locis  verisirailius 
est  de  increpando  cogitari,  cum  numquam  res  indicetur,  quae  poscitur, 

2  Glossae:  flagito  —  dnaiTdi  ^taccog  II,  232,41  flagitat  —  cum  clamore 
interrogat;  proprie  autem  est  flagitare  debitorem  in  publico  saepius  inter- 
peUare  V,  201,  11;  exigit  cum  violentiaV,  295,  35  —  commobet  vel  cum 
clamore  exposcit  IV,  343,  18:  flagitaverit  —  /ueza  ^orjg  dnatzrjari  II,  72,  25. 

Quasi  flag-itator  astat  usque  ad  ostium".  „Flag-itatio"  in  prisca 
latinitate  nondum  invenitur.  Sed  Donatus  in  adnotationibus 
ad  Phorm.'  352 sq.,  384;  Eun.  382  hanc  vocem  usurpavit  ad 
notandum  convicium  pubhcum.  Ex  usu  igitur  vocabulorum, 
quae  sunt  flagitare,  flagitator,  flagitatio,  concludendum  est 
antiquissimis  temporibus  flagitium  idem  fuisse  atque  diffa- 
mationem. 

Ouam  ad  significationem  Usener  verba  quoque  leg-is  XII 
tabularum  revocat''^:  „Si  quis  occentavisset  sive  carmen  con- 
didisset,  quod^  infamiam  faceret  flagitiumve  alteri;  capital 
esto".  Ad  iha  verba  enim  g-lossema  est  apud  Festum  p.  180 
(MiiU.):  Occentassit]  antiqui  dicebant,  quod  nunc  „convicium 
fecerit"  dicimus,  quod  id  clare  et  cum  quodam  canore  fit, 
ut  procul  exaudiri  possit.  Quod  turpe  habetur,  quod  non 
sine  causa  fieri  putatur". 

Ex  illa  difFamatione  ortum  esse  dedecus;  quo  accidit,  ut 
notione  dedecoris  „flag-itium"  instrueretur '^.  Deinde  etiam 
factum  flag-itiosum,  a  quo  difFamationis  causa  erat  repetenda, 
„flagitium"  vocabatur,  ut  ex  exemphs  intellegitur. 

^  Phorm.  352/71:  „haec  est  flagitatio  (fatigatio,  Wessner)  quae  etiam 
nomen  tumultuose  prosequitur  atque  exagitat.  Ideo  callidus  sycophanta 
patris  familias  proprium  nomen  non  solum  invidiose  infert,  sed  etiam  repetit", 
384:  populari  quadam  vulgarique  flagitatione  (fatigatione,  Wessner)  utpote 
scurra  respondit  (Phormio). 

2  Si  rectum  est,  quod  Us.  de  etymologia  contendit,  verisimilhmum 
est  ,,flagitium"  hoc  loco  idem  valere  atque  convicium  pubhcum,  quamquam 
per  se  significatio  „dedecus"  non  male  quadrat.  Porro  notio  flagitii  cum 
notione  infamiae  in  prisca  latinitate  non  ita  raro  conii^nctum  invenitur 
[cf.  Ba.  381;  Cas.  991;  Haut.  1037;  Sext.  Turp.  162  (R)],  ut  necesse  non 
sit  putare  (Scaliger,  Usener)  „infamiam"  postea  esse  insertum. 

^  ,.Quod"  antiquam  ablativi  formara  esse  Us.  censet  pro  „quo". 

*  Us.  R  M.  56,  p.  18  . .  .  daC  in  der  Sprache  der  Gebildeten  das  nun- 
mehr  aus  dem  Zusammenhang  der  Sitte  geloste  Wort  ,,flagitium"  wie  es 
scheint,  gleichzeitig  nach  doppelter  Seite  gew^andt  wurde,  um  einerseits 
die  Wirkung  des  ehemaligen  Diffamationsaktes,  die  Schande  und  Ent- 
ehrung,  anderseits  die  Ursache,  die  riigbare  entehrende  Handlung  zu 
bezeichnen.  Die  letzte  Bedeutung  wurde  mit  dem  letzten  Jahrhundert 
der  Republik  die  vorherrschende,  wahrend  flagitare  im  Sinne  von  ungestiim 
fordern  verwendet  und  mit  sachHchem  Objekt  verbunden  wurde. 

Si  ig'itur  recte  sese  habent,  quae  Usener  proposuit,  voce 
„fiag"itium"  si§"nificatur :  primum  castigatio,  verberatio;  deinde 
convicium  publicum,  diffamatio;  tum  dedecus:  denique 
fiag*itiosum  factum. 

lam  vero  transeamus  ad  tractandum  usum  vocabuli  in 
ordine  verborum.  Observamus  hoc:  cum  adiectivis  fiag^itium 
coniung-itur  non  ita  crebro;  sigmificatur :  1.  facinus:  Mil.  509 
summi  flag-iti;  Poen.  609  mag'num  fiagitium  ;  Cas.  549  fiagfitium 
maxumum;  Ba.  1208  hoc  tantum  fiag-itium ;  Ad.  721  aUa 
fiag*itia.  II.  infamia:  Ba.  1032  tantum  damni  feci  et  fiag-iti: 
Ep.  516  fiagitio  cum  maiore.  III.  utraque  convenit  sigfnificatio : 
Cur.  198  flagfitium  probrumque  mag^num.  Ba.  1008  Tantum 
fiag*itium  te  scire  meum. 

Cum  pronomine  fiagitium  coniunctum  est,  1.  ut  facinus, 
cum  pronomine  1.  demonstrativo :  As.  853  idfiag-. ;  Men.  605 
istaec  fi.:  Men.  719,  721,  738  istaec  fi.;  Ba.  168  istaec  fi.; 
Adel,  379,  408  haecin  fiag.  2.  possessivo:  Men.  739  mea  fi.; 
Ba.376,  Men.  735,  738  tuafiag-.;  Haut.  1037  tuis  fiag-.;  Ba.498, 
Cas.  991  suis  fiag-.  3.  interrog^ativo :  Men.  739  quae  mea  fi. 
4.  indefinito:  Phorm.  770  aHquid  flagiti.  II.  ut  infamiam 
fiag-itium  raro  cum  pronomine  coniunctum  invenimus;  1.  cum 
relativo:  Pseud.  440  quod  damni  et  quod  fecisti  fiag-iti. 
2.  cum  indefinito:  Mer.  784  si  quid  fiag-iti.  3.  cum  demon- 
strativo:  Ba.  97  id  fi.  meum  sit.  4.  cum  possessivo:  Ba.  97 
id  fi.  meum  sit  Poen.  965  tuom  fi.;  Pseud.  1248  vostrum  fi. 
m.  et  facinus  et  infamia  convenit:  Ba.  1046  illud  fi.  dis- 
palescere.  Recte  Usener  observavit  fiag-itio,  si  certe  sig-ni- 
ficat  malum  factum,  semper  fere  pronomen  vel  adiectivum 
aUquod  additum  esse  et  primum  apud  Terentium  Eun.  382 
„fiagfitium  facere"  exstare  sine  pronomine  aut  adiectivo. 
Excipiuntur  ex  hac  leg-e  Amph.  frg-m.  IX,  p.  53  ed.  min.: 
teneo  f  urem  fiag-iti.  Trin.  643  per  fiag*.  1035  pro  fiag-.  Haut.  929 
per  flag-.;  sed  tribus  his  iocis  ultimis  incertum  videtur  utrum 
factum  notetur  necne. 

Cum  verbis,  quatenus  dig-na  sunt,  quae  memorentur, 
coniung-itur  his:  I.  ut  facinus:   facere:  As.  853;  Ba.  1208; 

Cas.  549;  Men.  605,721;  Poen.  609;  Trin.  612  (fiet);  Ad.408; 
Eun.  382;  conficere:  Phorin.770;  dedecorare  flag-itiis:  Ba.  498. 
n.  ut  infamia:  facere:  Ba.  1032;  Mer.  237,  784;  Pseud.  440: 
complere:  Men.  901;  opplere:  Sext.  Turp.  162  (Ri);  ardere: 
Cas.  937;  feruit  Luc.  Pomp.  102  (Ri.);  domus  feruit  flag-iti;  esse: 
Ba.  97,  1164:  Cas.  903;  Poen.  965;  Pseud.  1248;  Haut.  922; 
Adel.  101,  112,  422. 

Locutionem  „flag*itium  est"  sequitur  L  infinitivus  vel  con- 
structio  accusativi  c.  inf.  quae  vocatur:  Ba.  97/8  id  flag-itium 
meum  sit,  mea  te  g-ratia  et  operam  dare  mi  et  .  .  .  Poen.  965: 
Nam  tuom  flag^itiumst  tuas  te  popularis  pati  Servire.  Haut.922: 
Nonne  id  flagitiumst  te  aiiis  consilium  dare.  Adel.  101/2:  non 
est  flag"itium,  .  .  .,  adulescentulum  Scortari  neque  potare. 
Adel.  112:  Non  est  flagitium,  facere  haec  adulescentulum? 
Ad.  422/3:  Nam  id  nobis  tam  flag-itiumst,  quam  ifla,  Demea, 
Non  facere  vobis  quae  modo  dixti. 

II.  Enuntiatum  condicionale :  Mer.  406:  Flagfitium  sit,  sei 
sequatur.  Mil.  694:  Flag-itiumst,  si  nil  mittetur.  Pseud.  1248: 
si  cecidero,  vostrum  erit  flagitium.  Eun.  382/3:  An  id  flag-iti- 
umst,  si  in  domum  meretriciam  Deducar  — . 

Flagfitium  sine  copula  positum  accuratius  explicatur: 
I.  infinitivo:  Lucil.  615  (M.)  contra  flag'itium  nescire,  beUo 
vinci  a  barbaro.  11.  quod:  Ba.  1008/9  Tantum  flag-itium  te 
scire  audivi  meum,  quod  cum  peregTini  cubui  uxore  mihtis. — 
DecHnationis  formae  occurrunt  omnes  excepto  dativo  numeri 
sing-ularis  et  nominativo,  g'enetivo,  dativo  plurahs.  —  Ad- 
iectivum  ,,flag-itiosus"  in  prisca  latinitate  nondum  usurpatur. 


III.  Facinus. 

Aliud  vocabulum,  affinitate  quadam  cum  vocabuhs 
„scelus"  et  „flagfitium"  coniunctum,  satis  saepe  in  prisca 
latinitate  occurrit:  facinus.  Facinus  est  vox  media  atque 
semper  ahquo  modo  indicatur,  utrum  in  bonam  an  in  malam 
partem  accipienda  sit.    Numquam  priscis  temporibus  ab- 

solutum  in  modum  veluti  „facinus  est"  =  „scelus  est"  (cf.  Cic. 
Verr.  V,  170  facinus  est  vinciri  civem  Romanum)  usurpatur. 

Si  scrutaturi  quae  vis  voci  „facinus"  infuerit,  Georgesii 
vocabularium  mag-num  inspicimus,  haec  reperimus:  facinus: 
1.  jede  (g'ute  oder  bose)  Handlung,  Tat.  1.  i.  allgem.  pulcher- 
rimum,  indigmum.  2.  praeg-n.:  eine  bose  Tat,  Missetat,  Un- 
tat,  Ubeltat  (hing*eg-en  scelus  —  Schandtat).  —  Metonym.: 
1.  die  Missetat  fiir  das,  womit  sie  veriibt  wird.  2.  Misse- 
tater  Sall.  Cat.  14.  II.  iibertr.:  a)  konkret:  ein  Stiick  Arbeit, 
facinus  luculentum  Pl.  Men.  141.  b)  abstrakt:  ein  Stiick 
Arbeit,  Geschaft,  Handel,  Streich,  Umstand,  Sache  (cf.  Lorenz, 
Mil.  g-1.  376)^:  quod  facinus  video  Rud.  162;  non  ego  istuc 
facinus  mihi  conducibile  esse  arbitror  Bacch.  52;  inamoenest 
facinus  Trin.  24;  humanum  facinus  factumst  so  g^eht  es  mit 
den  Menschen  Truc.  218. 

Hae  sigmificationes  in  lexicis  omnibus  enumerantur;  de 
ratione  autem,  qua  inter  se  cohaerent,  non  edocemur. 
Operae  pretium  ig-itur  est  quaerere,  quomodo  fieri  potuerit, 
ut  sigfnificationes,  quae  primo  obtutu  satis  diversae  videntur 
esse,  hac  una  voce  comprehenderentur.  Quam  ad  rem 
enucleandam  principalem  vocis  significationem  spectare 
debemus;  est  autem  haec,  nisi  omnia  me  fallunt,  simplex 
notio  faciendi  (=  das  Tunj.  Quae  notio  semper  convenit 
exceptis  paucis  locis  iis,  ubi  ,.facinus"  sensu  passivo  in- 
structum  est;  tum  germanice  vertamus  „Geschehnis,  Vor- 
g^ang*".  Semel  etiam  ita  sensum  passivum  exhibet,  ut  de 
re  concreta  quam  vocamus  cogitetur  (Men.  141).  Si  ig-itur 
ponimus  voci  „facinus"  inesse  simplicem  faciendi  notionem 
(=  das  Tun)  eiusque  interdum  partem  passivam,  exemplorum 
ne  unum  quidem  rehnquitur,  quod  non  ita  possit  explicari. 
Consentaneum  est,  nos  prout  „facere"  illud  iam  perfectum 

^  Lor.  ad  Mil.  gl.  376  „facinus"  bedeutet  bei  Plautus  zuweilen  „Ding, 
Sacbe",  Rud.  161,  Men.  14!,  Ann.  838  (irn  Wortspiel  mit  facinus  —  Tat 
V.  859),  Poen.  901.  Bei  anderen  nie.  —  Hoc  non  satis  recte  dixit  Lorenzius; 
etenim  „facinus"  instructum  vi  rei  abstractae,  si  ita  dicere  licet,  exstat 
etiam  apud  Accium  praet.  27  (Ri.  I,  p.  284)  et  apud  Terentium. 


—    49  — 

est  vel  fit  vel  fiet  adhibituros  esse  nonnumquam  vocabula 
mag^is  usitata,  velut  „Tat",  ^Leistungf,  Unternehmen",  „Vor- 
haben,  Plan".  Attamen  semper  tenendum  est  has  versiones 
tantum  auxihum  quoddam  esse  neque  significationes  voci 
innatas  sic  reddi. 

Si  exempla  omnia  ratione  temporis  habita  in  certum 
ordinem  redigere  et  ita  sig^nificationes  statuere  conaremur, 
qua  de  re  forsitan  cog*itaverit  quispiam ,  in  salebras  in- 
cideremus  pessimas;  satis  enim  saepe  dubium  est,  ad 
quod  tempus  „facinus'^  pertineat.  Praeterea  versiones  modo 
memoratae,  quae  tempus  respiciunt,  non  semper  aptae 
sunt;  si  facinus  futurum,  ut  exemplo  utar,  statuimus  ver- 
tendum  esse  „Vorhaben,  Plan",  haec  versio  non  quadrat 
in  verbis  Catonis  his  (cf.  Jordan,  p.  39,  12):  „nefarium 
facinus  peiore  facinore  operire  postulas".  Significatur  „das 
Tun"  his  locis: 

Amph.  314/5:  Pessum(um)st 

Facinus:   nequiter  ferire  malam   male  discit 

manus. 

Am.  820:  Istuc  facinus,  quod  tu  insimulas,  nostro  generi  non 

decet. 

Am.  858/9:  Nimis  ecastor  facinus  mirumst,  qui  ihi  conlubitum 

siet 

Meo  viro,  sic  me  insimulare  falso  facinus  tam 

malum. 

Am.  1116/7:  Alterum  altera  prehendit  eos  manu  perniciter. 

—  Mira  memoras:  nimis  formidulosum  facinus 

praedicas. 

As.  313/4:  Tantum  facinus  modo  inveni  eg-o,  ut  nos  dicamur 

duo 

Omnium  dig^nissumi  esse,  quo  cruciatus  confluant. 
Aul.  220:  Heia,  Megadore,  haud  decorum  facinus  tuis  factis 

facis. 

Aul.  460/1:  di  immortales,  facinus  audax  incipit 

Qui  cum  opulento  pauper  homine  -j-coepit  rem 

habere. 

Reichenbecher.  4 

Aul.  587:  Hoc  est  servi  facinus  frug"i  facere  quod  ego  per- 

sequor. 

Aul.  616/7:  Di  immortales,  quod  ego  hunc  hominem  facinus 

audio  eloqui: 
Se  aulam  onustam  auri  abstrusisse  hic  intus  in 

fano  P^idei. 

Aul.  733/4:  Quia  istuc  facinus  quod  tuom 

SolUcitat  animum,  id  ego  feci  et  fateor. 
Aul.  (794:  Ego  me  iniuriam  fecisse  fiUae  fateor  tuae  .  .  .) 

796:  Ei  mihi,  quod  facinus  ex  te  ego  audio? 
Aul.  820/22:  Strobilus:  Repperi  hodie, 

Ere,  divitias  nimias.  —  Lycon.:  Ubinam?  —  Str.:  Quadri- 

Hbrem,  inquam,  aulam  auri  plenam. 
Lyc:  Quod  ego  facinus  audio  ex  te?  —  Str.:  Euclioni 

huic  seni  subripui. 
Ba.  52:  Non  ego  istuc  facinus  mihi,  muUer,  conducibile  esse 

arbitror. 

Ba.  641:  Nam  duplex  hodie  facinus  feci,  dupUcibus  spoUis 

sum  adfectus. 

Ba.  682:  Qui  in  mentem  venit  tibi  istuc  facinus  facere  tam 

malum. 

Ba.  722:  Nescis,  quid  egfo  acturus  sim,  neque  facinus  quan- 

tum  exordiar. 

Ba.  925:  Atridae  duo  fratres  cluent  fecisse  facinus  maxumum. 
Capt.  752/3:  Eg-o  iUis  captivis  aUis  documentum  dabo, 

Ne  tale  quisquam  facinus  incipere  audeat. 
Cist.  231:  Potine  tu  homo  facinus  facere  strenuom? 
Curc.  23/4:  Numquid  tu  quod  te  aut  g"enere  indig^num  sit  tuo 
Facis  aut  inceptas  facinus  facere,  Phaedrome? 
Epid.  31/32:  Serio  inquam,  hostes  habent  (sc.  arma).  — 

Edepol  facinus  improbum.  —  At  iam  ante  aUi 

fecerunt  idem. 

Men.  447/8:  Numquam   quicquam  facinus  feci  peius  neque 

scelestius 

Quam  hodie,  quom  in  contionem  mediam  me 

inmersi  miser. 

Mer,  154/6:  Eg-on  ausim  tibi  usquam  quicquam  facinus  falsum 

proloqui? 

Quin  iam  prius  quam  sum  elocutus  scis,  si  men- 

tiri  volo. 

Mil.  309:  Edepol  facinus  fecit  audax. 
Mil.  498:  Qui  facinus  tantum  tamque  indignum  feceris. 
Mil.  616/22:  Pol  ita  decet  hunc  facere.  —  At  hoc  me  facinus 

misere  macerat 
Meumque  cor  corpusque  cruciat.  —  Quid  id  est  quod 

cruciat?  cedo.  — 
Me  tibi  istuc  aetatis  homini  facinora  pueriHa 
Obicere  ac  neque  te  decora  neque  tuis  virtutibus 
A  te  expetere:  -j-te  ex  opibus  summis  mei  honoris 

g-ratia 

Mihique  amanti  ire  opitulatum  atque  ea  te  facere 

f  acinora, 

Quae  istaec  aetas  fugere  facta  magis  quam  sectari 

solet. 

Most.  458/9:  non  potest 

Dici  quam  indigfnum  facinus  fecisti  et  malum. 
Most.  776/7:  quid  mihi  fiet  tertio, 

Qui  solus  facio  facinora  inmortaHa? 
Poen.  308:  Eho  tu,  vin  tu  facinus  facere  lepidum  et  festivom? 
Poen.  888/9:  Nisi  ero  meo  uni  indicasso:  atque  ei  quoque, 

ut  ne  enuntiet 
Id  esse  facinus  ex  ted  exortum. 
Poen.  1086i:  Festivom  facinus  venit  mihi  in  mentem  modo. 
Pseud.  512:  Si  abstuleris,  mirum  et  mag^num  facinus  feceris. 
Pseud.  541/2:  Quis  me  audacior 

Sit,  si  istuc  facinus  audeam  [facere]? 
Pseud.  563/4:  Me  idcirco  haec  tanta  facinora  promittere, 

Quo  vos  oblectem. 
Pseud.  576:  Nam  ea  stultitiast,  facinus  mag^num  timido  cordi 

credere. 

Pseud.  590:  Eo  sum  g-enere  gfnatus:  magfna  me  facinora  decet 

efficere. 

4* 

Pseud. 746 :  Ecquid  argutust?  —  Malorum  facinorum  saepissume. 
Rud.  393/4:  O  facinus  inpudicum, 

Quam  liberam  esse  oporteat,  servire  postulare. 
Trin.  23/4:  Amicum  castigfare  ob  meritam  noxiam 

Inamoenest  facinus. 
Trin.  883/4:  nomen  tuom  primum  memora  mihi.  — 

Magnum  facinus  incipissis  petere. 
Trin.  1030:  Di  inmortales,  basilica  hicquidem  facinora  in- 

ceptat  loqui. 

Truc.  218:  Iste  id  habet  quod  nos  habuimus  —  humanum 

facinus  factumst. 
Truc.  382/3:  Sed  quod  ego  facinus  audivi  adveniens  tuom, 
Quod  tu  hic  me  absente  novi  neg-oti  g-esseris? 
Truc.  795:  Mea  nunc  facinora  aperiuntur,  clam  quae  speravi 

fore. 

Truc.  809:  lam  metuo  patres  quot  fuerint,  vide  sis  facinus 

muhebre. 

Truc.  820:  Meum  illuc  facinus,  mea  stultitiast:  timeo  quam 

mox  nominer. 

Ennius  284/6  (scen.  Vahl.)  Medea: 

luppiter  tuque  adeo  summe  Sol,  qui  res  omnis  spicis, 
Quique  tuo  cum  lumine  mare,  terram,  caelum  contines, 
Inspice  hoc  facinus,  priusquam  fiat,  prohibesseis  scelus. 
Ennius,  Ann.  243/4  (Vahl.): 

Ingenium  cui  nulla  malum  sententia  suadet 
Ut  faceret  facinus,  levis,  haud  malus,  doctus,  fidehs. 
Accius  189  (Ri.):  Priusquam  infans  facinus  ocuh  vescuntur  tui. 
Accius  636/9  (Ri.):  Tereus  indomito  more  atque  animo  barbaro 
Conspexit  eam:  hinc  amore  vecors  flammeo, 
Depositus  facinus  pessimum  ex  dementia 
Confing-it. 

Cato,  frg"m.  Jordan,  p.  39,  12  nefarium  facinus  peiore  facinore 
operire  postulas. 

Caecihus  Stat.  213/4  (Ri.):  in  civitate  fiunt  facinora  capitafia: 
[Nam]  ab  amico  amante  arg"entum  accipere  mere- 

trix  noenu  volt. 

Andr.  145/6:  Indig-num  facinus  comperisse,  Pamphilum 

Pro  uxore  habere  hanc  peregfrinam. 
And.  401:   Nam  polHcitus  sum  suscepturum.  —  O  facinus 

audax. 

And.  767:  O  facinus  animum  advortendum! 

Quae  verba  exclamat  Davos,  ut  Mysis  puerulum  sup- 
posuisse  videatur. 

Haut.  220:  Perii!  is  mi,  ubi  adbibit  plus  paulo,  sua  quae 

narrat  facinora. 
Haut.  600:  Vah,  vide  quod  inceptet  facinus. 
Eun.  70/1:  Indignum  facinus!  nunc  eg-o 

Et  illam  scelestam  esse  et  me  miserum  sentio. 
Eun.  644:  Hocine  tam  audax  facinus  facere  esse  ausum ! 
Eun.  664:  Perii!  obsecro,  tam  infandum  facinus,  mea  tu,  ne 

audivi  quidem. 
Eun.  943:  Pro  deum  fidem,  facinus  foedum! 
Eun.  958/9:  Qua  audacia 

Tantum  facinus  audet? 
Phorm.  156:  Rogitas?  qui  tam  audacis  facinoris  mihi  con- 

scius  sis? 

Phorm.  232/3:  non  simultatem  meam 

Revereri  saltem !  ijon  pudere!  o  facinus  audax, 

o  Geta. 

Phorm.  511:  Vendidit.  —  Quam  indignum  facinus! 
Phorm.  1008  (1005  uxorem  duxit): 

Pro  di  inmortales,  facinus  miserandum  et  malum! 
Adel.  173:  O  indignum  facinus! 

Ita  lamentatur  Sannio  leno,  cum  vapulet. 
Adel.  447/9:  Pro  di  inmortales,  facinus  indignum,  Geta, 

Quod  narras!  —  Sic  est  factum.  —  Ex  illan  famifia 
Tam  inUberale  esse  ortum  facinus! 
Adel.  669  [662:  Quid  illam  ni  abducat?  . . .]  Facinus  indig-num, 

pater. 

Adulescenti  virg*inem  eripere  facinus  indig-num  est. 
Ex  pall.  incert.  39  (Ri.):  non  edepol  quantam  rem  eg-eris, 

neque  quantum  facinus  feceris. 

Ex  trag-.  incert.  64/6  (Ri.):  P^acinus  fecit  maxumum,  cumDanais 

inclinantibus 

Summam  perfecit  rem,  manu  sua  restituit  proelium 
Insaniens. 

Adiciam  denique  exempla  tria,  ubi  fortasse  non  primo 
obtutu  notio,  quam  defendimus,  apparet. 
Am.  858/9:  Islimis  ecastor  facinus  mirumst,  qui  illi  conlubi- 

tum  siet 

Meo  viro,  sic  me  insimulare  falso  facinus  tam 

malum. 

Mil.  377:  Nimis  mirumst  facinus,  quo  modo  haec  hinc  huc 

transire  potuit. 

Mil.  418:  Sed  facinus  mirumst,  quo  modo  haec  hinc  huc 

transire  potuit. 
Etiam  his  locis  voci  „facinus"  simplicem  faciendi  notionem 
subiectam  esse  arbitror;  mirum  est,  quod  „facit"  vir,  cum 
insimulet  uxorem;    item    mirum    in    modum    fecit  muUer, 
(Mil.  377,  418)  cum  ex  domo  una  transiret  clam  in  alteram. 

Magno  illo  numero  exemplorum,  quae  sensum  activum 
exhibent,  pauca  tantum  opponuntur  sensu  passivo  instructa, 
quae  dividantur  in  partes  duas:  primum  exempla,  in  quibus 
infinitivo  aHquo  g"enus  passivum  indicatur,  deinde,  in  quibus 
omnino  sigfnificatur  aliquid  accidisse.  Generis  primi  sunt  haec: 
Men.  131/2:  Sic  hoc  decet,  dari  facete  verba  custodi  catae: 
Hoc  facinus  pulcrumst,  hoc  probumst,  hoc  lepi- 
dumst,  hoc  factu(m)st  fabre. 
Men.  1004/6:  O  facinus  indig-num  et  malum, 
Epidamnii  cives,  erum 
Meum  hic  in  pacato  o(p)pido 
Luci  deripier  in  via. 
Accius,  praet.  25/28  (Ri): 

Exim  prostratum  terra,  g-raviter  saucium, 
Resupinum  in  caelo  contueri  maximum, 
Mirificum  facinus:  dextrorsum  orbem  flammeum 
Radiatum  soUs  hquier  cursu  novo. 

Phorm.  613/4:  facinus  indigfDum,  Chremes,  sic  circumiri! 
Afranius  52/4  (Ri): 

O  dig-num  facinus!  adulescentis  optumas 
Bene  convenientes  (bene)  concordes  cum  viris 
Repente  viduas  factas  spurcitia  patris. 
Alterius  g-eneris  exempla: 
Poen.  901:  Nimium  lepidum  memoras  facinus. 

Syncerastus  narraverat  meretrices  duas  de  praedone 
Siculo  emptas  ing*enuas  esse  et  quidem  Carthagfinienses. 
Mil.  281/2:  Nescis  tu  fortasse  apud  nos  facinus  quod  natumst 

novom.  — 
Ouod  id  est  facinus?  —  Impudicum. 
Accuratius  explicatur  hoc  „facinus"  v.  288: 
Atque  eg-o  ilU  aspicio  osculantem  Philocomasium  cum  altero 
Nescioquo  adulescente. 
Rud.  162/8:  Quod  facinus  video?  -  Quid  vides?  —  MuHerculas 
Video  sedentis  in  scapha  solas  duas. 
Ut  adfiictantur  miserae. 
Videt  Sceparnio,  quomodo  muHeres  in  scapha  sedentes 
tempestate  vexentur. 

Andr.  854:  Immo  vero  indig-num  Chremes,  iam  facinus  faxo 

ex  me  audies. 
Facinus  hoc  est:  senex  quidam  venit,  qui  scit  Glycerium 
esse  civem  Atticam. 

Phorm.  869/70:  Hic  pulcherrimum 

Facinus   audivi,   itaque   paene   hercle  exclamavi 

g'audio. 

Geta  audivit  Antiphonis  patruum  patrem  Phanii,  quam 
virginem  Antipho  in  matrimonium  duxerat,  inventum  esse. 
Hec.  376/7:  Postquam  aspexi,  „oh  facinus  indignum"  inquam 

et  corripui  ilico 

Me  inde  lacrumans. 
Parturire  uxorem  Pamphihis  vidit.  —  Accedit  denique 
locus  ille  unus  Men.  141,  ubi  facinus,  ut  quasi  res  quaedam 
perfecta,  idem  est  atque  res  concreta: 

Men.  141/4:  Vin  tu  facinus  luculentum  inspicere?  —  Quis  id 

coxit  coquos? 
lam   sciam,  si  quid  titubatumst,   ubi  reliquias 

videro.  — 

Dic  mihi,  enumquam  tu  vidisti  tabulam  pictam 

in  pariete, 

Ubi  aquila  Catameitum  raperet,  aut  ubi  Venus 

Adoneum  ? 

Primum  facinus  refertur  ad  cenam,  deinde  ad  picturam. 
—  Postquam  ostendimus,  quae  notio  prima  „facinori"  ut  voci 
mediae  infuerit,  prog*redi  liceat  ad  perlustrandas  sing^ulas 
sig-nificationes  et  malas  et  bonas.  Malefacta  g^ravia,  ad  quae 
pertinet  „facinus",  indag-antur  haec:  caedes  hberorum: 
Ennius,  scen.  234/6  (Vahlen):  Medea: 

luppiter  tuque  adeo  summe  Sol,  qui  res  omnis  spicis, 
Quique  tuo  cum  lumine  mare,  terram,  caelum  contines, 
Inspice  hoc  facinus,  priusqum  fiat,  prohibesseis  scelus. 
Aduiterium,  stuprum: 
Amph.  820/1:  Istuc  facinus,  quod  tu  insimulas,  nostro  g*eneri 

non  decet. 

Tu  si  me  impudicitiai  captas,  capere  non  potes. 

Am.  859:  Sic  me  insimulare  falso  facinus  tam  maium. 

Accius  636/8  (Ri):  Tereus  indomito  more  atque  animo  barbaro 
Conspexit  eam  :  hinc  amore  vecors  flammeo, 
Depositus  facinus  pessimum  ex  dementia 
Confing-it. 

Aul.  733/4:  Quia  istuc  facinus,  quod  tuom 

Sollicitat  animum  id  egfo  feci  et  fateor. 
Verba  sunt  adulescentis  Lyconidis,  qui  putat  Euclionem 
comperisse  fifiam  a  se  vitiatam  esse. 

Aul.  796:  Eucl.:  Ei  mihi,  quod  facinus  ex  te  ego  audio? 
Truc.  795:  Mea  nunc  facinora  aperiuntur,  clam  quae  speravi 

fore. 

Truc.  820:  Meum  illuc  facinus,  mea  stultitiast.  timeo,  quam 

mox  nominer. 

Pertinet  facinus  ad  vitiatam  virgfinem. 

Eun.  644:  hocine  tam  audax  facinus  facere  esse  ausum ! 
Eun.  664:  Perii!  obsecro,  tam  infanduni  facinus,  mea  tu,  ne 

audivi  quidem. 

Chaerea  adulescens  eunuchi  vestimentis  indutus  in  do- 
mum  puellae  amatae  intravit  eamque  stupravit. 
Phorm.1008:  Pro  di  immortales,  facinus  miserandum  et  maium  ! 

Lamentatur  Nausistrata,  cum  audiverit  maritum  in  Lemno 
alteram  habuisse  uxorem  et  ex  illa  fiUam  esse  natam.  — 

Poena  adulteri: 
Eun.  943:  Pro  deum  fidem,  facinus  foedum!  infelicem  adu- 

lescentulum  ! 

Eun.  957/9:  Nunc  minatur  porro  sese  id  quod  moechis  solet: 

Quodque  egfo  numquam  vidi  fieri  neque  velim.  — 

^  „    .  ,    ^  Oua  audacia 

iantum  tacmus  audet? 

Fraus: 

Capt.  752/3:  Eg-o  illis  captivis  ahis  documentum  dabo, 
Ne  tale  quisquam  facinus  incipere  audeat. 
Ita  senex  Hegfio  loquitur,  cum  Tyndareus  servus  eum 
frustratus  sit.  —  Incertum  est,  ad  quod  malum  factum  spectent 
exempla  haec: 
Ennius,  ann.  243/4  (Vahlen): 

Ing-enium  cui  nuUa  malum  sententia  suadet 
Ut  faceret  facinus,  levis,  haud  maius,  doctus,  fideiis. 
Accius  189  (Ri):  Priusquam  infans  facinus  oculi  vescuntur  tui. 

Cato,  frg-m.  Jordan,  p.  39,  12:  nefarium  facinus  peiore 
facinore  operire  postulas. 

Subiciuntur  igitur  voci  „facinus":  caedes,  adulterium, 
stuprum,  fraus,  poena  adulteri.^ 

^  Glossae  „facinus"  sic  explicant:  facinus  —  d(id/j,a  inl  dTonrj/uccTog 
n,  280,  43;  aTonrjfxa  II,  250,  20;  (f^a^«,  &vaa8§r]y.a  II,  69,  55;  omne  factum 
V,  22,  12;  nunc  scelus,  alias  factum  V,  534,  28  (Ter.  Eun.  70);  scelus  vel 
malum  factum  IV,  340,  42;  scelus,  factum  IV,  236,  36  (=  Nonius  309,  28; 
310,  5) ;  maleficium  aut  scelus  lY,  516, 51 ;  errantium  (?)  ignominia  IV,  340, 43 ; 
facinora  —  scelera  IV,  74,  24  (Ter.  Haut.  220);  crimina  scelesta  IV,  236; 
crimina,  factiones  IV,  516,  52;  facinus  indignum  —  non  dignum  factum  est 
IV,  411,  22  (Ter.  Andr.  145;  Eun.  70).  —  Isidorus,  Etymol.  V,  c.  26  facinus 
dictum  a  faciendo  malum,  quod  noceat  alteri. 

Multo  maior  numerus  est  exemplorum,  quibus  non  de 
re  gfravi  ag-itur,  sed  sig*nificatio  propius  accedit  ad  id,  quod 
nostro  sermone  dicimus  „(schlechter)  Streich".    Quam  sig-ni- 
ficationem  paucis  exempUs  sufficiat  illustrare. 
As.  313/4:  Tantum  facinus  modo  inveni  eg-o,  ut  nos  dicamur 

duo 

Omnium  dig-nissumi  esse,  quo  cruciatus  confluant. 
Leonida  servus  Libano  conservo  narrare  vult,  quomodo 
Sauream  argento  possint  defraudare,  quod  affert  pro  asinis 
venditis. 

Aul.  220/1:  Heia  Megfadore,  haud  decorum  facinus  tuis  factis 

Ut  inopem  .  .  .  inrideas.  facis, 
Ba.  682:  Qui  in  mentem  venit  tibi  istuc  facinus  facere  tam 

malum? 

Servus  adulescentem  vituperat,   quod   arg^entum,  quo 
meretricem  Uberare  voluit,  patri  reddidit. 
Men.  447:   Numquam   quicquam   facinus  feci  peius  neque 

scelestius 

Quam  hodie,  quom  in  contionem  mediam  me  in- 

mersi  miser. 

Pseud.  541/2:  Quis  me  audacior 

Sit,  si  istuc  facinus  audeam  facere? 
i.  e.  si  Simonem  senem  argfento  defraudat. 
Haut.  220:  Perii!  is  mi,  ubi  adbibit  plus  paulo,  sua  quae 

narrat  facinora! 
Andr.  401:  nam  polUcitus  sum  suscepturum  (puerum).  — 

Dav:  O  facinus  audax! 
Phamphilus,  postquam  gravidam  fecit  virg-inem ,  nunc 
iram  patris  sui  metuit;  Davos  vituperat  adulescentis  levitatem 
et  stultitiam. 

Adel.  447/8:  Pro  di  immortales,  facinus  indignum,  Geta, 
Quod  narras. 

Pertinent  haec  verba  ad  psaltriam  lenoni  vi  ereptam; 
item : 

Ad.  448/9:  ex  illan  famiHa 

Tam  inUberale  esse  ortum  facinus! 

Phorm.  511:  Vendidit.  —  Quam  indignum  facinus!  ancillam 

aere  emptam  meo. 
Porro  „facinus"  satis  saepe  in  bonam  partem  accipitur 
et  sig-nificat  aliquid  magnum  et  admiratione  dignum.  Vide: 
Ba.  641 :  Nam  duplex  hodie  facinus  feci,  duphcibus  spohis 

sum  adfectus. 

Ba.  722:  Nescis,  quid  ego  acturus  sim  neque  facinus  quantum 

exordiar. 

Ba.925/6:  Atridae  duo  fratres  cluent  fecisse  facinus  maxumum, 

Quom  Priami  patriam  Pergamum  .  .  . 
Cist.  231:  Potine  tu  homo  facinus  facere  strenuom? 
Men.  132:  Hoc  facinus  pulcrumst,  hoc  probumst;  hoc  lepi- 

dumst,  hoc  factu(m)st  probe. 
Most.  777:  Qui  solus  facio  facinora  inmortaha. 
Poen.  308:  Eho  tu,  vin  tu  facinus  facere  lepidum  et  festivom? 
Pseud.  511/12:  Certe  edepol  scio: 

Si  abstuleris,  mirum  et  magnum  facinus  feceris. 
Pseud.  563/4:  Me  idcirco  haec  tanta  facinora  promittere, 

Quo  vos  oblectem. 
Pseud.  576:  Nam  ea  stultitiast,  facinus  magnum  timido  cordi 

credere. 

Pseud.  590:  Eo  sum  genere  gnatus:  magna  me  facinora  decet 

efficere. 

Trin  1030:   Di  inmortales,  basilica  hicquidem  facinora  in- 

ceptat  loqui. 

Ex  pall.  incert.  39  (Ri):    Non  edepol  quantam  rem  egeris, 

neque  quantum  facinus  feceris. 

Ex  trag.  incert.  64/6  (Ri): 

Facinus  fecit  maximum,  cum  Danais  inclinantibus 
Summam  perfecit  rem,  manu  sua  restituit  proelium 
Insaniens. 

Ut  iam  ex  coUectis  exemplis  cognosci  potuit,  facinus 
etiam  exclamationis  vice  fung"itur,  neque  vero  aeque  atque 
„scelus"  ita,  ut  sine  ullo  additamento  exclametur:  „o  facinus, 
o  facinora",  id  quod  posteris  demum  temporibus  in  usum 
receptum  est  (cf.  Tacitus,  Ann.  XI,  34:  o  facinus,  o  scelus!) 

sed  semper  adiectivum  additur.  Si  quaerimus,  quem  in  modum 
numerus  exclamationum,  de  quibus  agitur,  distributus  sit  in 
Plautum  et  Terentium ,  apparet  ter  tantum  illum  vocabulo 
ita  esse  usum,  hunc  undecies.  Mag^is  mag*isque  igfitur  aetate 
Terentii  haec  exclamatio  in  sermonem  cottidianum  recepta 
est.  Exempla  occurrunt  haec:  Epid.  32:  o  facinus  impudicum ; 
Men.1004:  o  facinus  indig-num  et  malum;  Rud.  393:  o  facinus 
impudicum;  Adel.  173:  o  indig-num  facinus;  Ad.  447:  pro  di 
inmortales,  facinus  indig"num,  Geta;  Ad.669:  facinus  indig-num, 
pater;  Phorm.  511:  Quam  indig-num  facinus;  Phorm.  613: 
facinus  indig-num,  Chremes;  Hec.  376:  oh,  facinus  indig*num; 
Andr.  401:  o  facinus  audax;  Phorm.  233:  o  facinus  audax; 
Andr.  767:  o  facinus  animum  advortendum;  Eun.  943:  pro 
deum  fidem,  facinus  foedum;  Phorm.  1008:  pro  di  inmortales, 
facinus  miserandum  et  malum;  L.  Afranius  52/4  (Ri):  o  dig*- 
num  facinus!  adulescentis  optumas,  Bene  convenientes  [bene] 
concordes  cum  virls,  Repente  viduas  factas  spurcitia  patris. 

Numquam  facinus  in  bonam  partem  acceptum  ex- 
clamationis  vim  exhibet;  semper  de  malo  facto  cog"itatur. 
Neque  Afranii  versus  hac  ex  leg-e  excipitur,  cum  mani- 
festum  sit  ,,digfnum  facinus"  ironice  esse  dictum. 

Quoniam  semper  adiectivum  vel  pronomen  voci  „facinus" 
apponebatur,  adiectivis  quoque  et  pronominibus  cum  ea  con- 
iunctis  animum  intendere  opus  est.  Ex  numero  adiectivorum 
elucent:  indig-num,  audax,  malum,  quae  saepius  quam  rehqua 
facinori  adiciuntur.  Praevalente  usu  illo  adiectivorum,  quae 
vi  mali  instructa  sunt,  factum  est,  ut  posteris  temporibus 
,,facinus"  in  mahxm  partem  accipi  posset  etiam  omisso 
illiiis  modi  adiectivo.  „Indig-num"  exstat  locis  his:  Cur.  23: 
Men.  1004;  Mii.  498;  Most.  459;  Andr.  146,  854:  Adel.  173, 
447,669;  Phorm.  613;  Hec.  376.  ,,Audax-'  Aul.  460;  Mil.  309; 
Andr.  401;  Eun.  644;  Phorm.  156,  233.  ,,Maium"  Ba.  682; 
Men.  1004;  Most.  459;  Phorm.  1008;  peius  et  scelestius: 
Men.  447;  peius:  Cato,  frg'm.  Jord.,  p.  39,  12;  pessumum: 
Am.  314;  L.  Accius  638  (Ri.)-  Refiqua  adiectiva:  formidu- 
losum  Am.  1117;  infandum  Eun.  664;  infans  Accius  189  (Ri.); 

nefarium,  Cato,  Jord.  p.  39,  12;  haud  decoruni  Aul.  220;  im- 
pudicum  Mil.  282;  Rud.  393;  puerilia  Mil.  618;  inamoenum 
Trin.  24:  mirum  Am.  858;  Mil.  377,  418;  Pseud.  512;  in- 
liberale  Ad.  449;  muliebre  Truc.  809;  conducibile  Ba.  52; 
capitalia  Caecil.  Stat.  213;  falsum  Mer.  154;  tale  Capt.  753: 
lepidum  Poen.  308,  901;  Men.  132;  luculentum  Men.  141; 
festivom  Poen.  308,  1086;  humanum  Truc.  218;  pulcrum 
et  probum  Men.  132;  pulcherrumum  Phorm.  870;  duplex 
Ba.  641;  strenuom  Cist.  231;  novom.  Mil.  281;  quantum 
Ba.  722;  incert.  39  (Ri.) ;  tantum  As.  313;  Pseud.  563;  Mil.498; 
Eun.  959;  mag-num  Pseud.  512,  576,  590;  Trm.  884:  Haut.314; 
maxumum  Ba.  925;  incert.  64  (Ri.);  immortaUa  Most.  777; 
basihca  Trin.  1030. 

Sequatur  conspectus  pronominum,  quibuscum  facinus 
coniungi  solet:  I.  demonstrativum :  hoc:  Aul.  587;  Men.  132; 
Mil.  616:  Ennius,  scen.  236  (Vahl.):  Eun.  644;  id:  Poen.  889; 
ea:  Mil.  621;  illuc:  Truc.  820;  istuc:  Am.  820;  Aul.  733; 
Ba.  52,  682;  Pseud.  542;  II.  indefinitum:  quicquam: 
Men.  447;  Mer.  154;  III.  interrogativum :  quod:  Aul.  616, 
796,  822;  Mil.  281;  Rud.  162;  Truc.  382;  Haut.  600:  quae: 
Haut.  220;  IV.  possessivum :  m  eum:  Truc.  820;  mea:  Truc.795 ; 
sua:  Haut.  220;  V.  relativum:  quod:  Am.  820;  Aul.  733; 
Cur.  23/4;  Mil.  821;  Adel.  447;  quae:  Truc.  795. 

Ut  plenitudo  quaedam  et  absolutio  rei  exsistat,  breviter 
etiam  verba  tractemus,  quibuscum  una  „facinus"  invenitur. 
,,Admittere  et  committere  facinus",  quae  locutiones  in  aurea 
quae  dicitur  latinitate  satis  usitatae  sunt,  apud  priscos 
auctores  numquam  usurpantur.  Long-e  saepissime  adhibetur 
fig-ura  quae  vocatur  etymologica:  „facinus  facere"  cf.  Aul.  220, 
733;  Ba.  641,  682,  925;  Cist.  231;  Cur.  24;  Men.  447;  Mil.  309, 
498;  Most.  459,  777;  Poen.  308;  Pseud.  512,  [542  <facere>]; 
Truc.  218;  Caec.  Stat.  213;  Ennius,  ann.  244  (VahL);  expall.in- 
cert.  39;  ex  trag-.  incert.  64  (Ri.);  Eun.  644;  Haut.  314.  Animad- 
vertendum  est  Terentium  rarissime  fig-ura  etymologica  usum 
esse,  unde  apparet  in  eruditorum  hominum  sermone  rhetoricam 
illam  artem  non  tantopere  appeti  quantopere  in  vulg"ari  Plauti. 


Semel  leg-itur  „facinora  efficere"  Pseud.  590  et  „facinus 
pessimum  ex  dementia  confing-it"  Accius  638  (Ri.).  Verba 
sentiendi  exstant  haec:  audire  Aul.  796,  822;  Truc.  382; 
Andr.  854:  Eun.  664;  Phorm.  870;  comperire  Andr.  145; 
videre  Rud.  162;  Truc.  809;  inspicere  Men.  141:  Ennius, 
scen.  236  (Vahlen);  vesci  (=  iterum  videre,  Nonius)  Accius  189 
(Ri.);  invenire  As.  313;  venit  in  mentem  Poen.  1086;  verba 
dicendi:  praedicare  Am,  1117;  proloqui  Mer.  154:  eloqui 
Aul.  615;  loqui  Trin,  1030;  memorare  Poen.  901;  narrare 
Haut.  220;  reliqua,  quorum  obiectum  est  facinus:  incipere 
Aul.  460;  Capt.  753;  incipissis  petere  Trin.  884;  inceptare 
Haut.  600;  inceptas  fac.  facere  Cur.  24;  operire  Cato,  frgm. 
Jord.  p.  39, 12;  exordiri  Ba.  722;  promittere  Pseud.  563;  cordi 
credere  Pseud,  576;  obicere  Mil.  618;  fac,  quod  insimulas 
Am.820;  „facinus"  subiecti  locum  obtinet  locis  his:  non  decet 
Am.820;  natum  est  Mil.  281;  macerat  Mil.  616:  exortum  est 
Poen.  889;  aperiuntur  Truc.  795;  ortum  est  Ad.  449;  copula 
,,est"  cum  voce  quam  tractamus  coniuncta  est  apud  Plautum 
tantum:  Am.  314/5,  858;  Ba.  52;  Men.  132;  Mil.  377,  418; 
Trin,  24;  Truc.  820. 

Interdum  a  voce  ,,facinus*'  pendet  infinitivus  vel  con- 
structio  accusativi  cum  infinitivo  quam  vocamus. 
cf.  Aul,  587/8:  Hoc  est  servi  facinus  frugi,  facere  quod  ego 

persequor. 

Aul.  615/6:  Di  inmortales,  quod  eg^o  hunc  hominem  facinus 

audio  eloqui: 
Se  aulam  onustam  auri  abstrusisse  hic. 
Rud.  393/4:  O  facinus  inpudicum, 

Quam  hberam  esse  oporteat,  servire  postulare. 
Andr.  145/6:  ...  clamitans 

Indignum  facinus  comperisse,  Pamphilum 
Pro  uxore  habere  hanc  pereg-rinam. 
Phorm.  613/4:  facinus  indignum,  Chremes, 

Sic  circumiri! 
Men,  1004/6:         o  facinus  indig^num  et  malum, 
Epidamnii  cives,  erum 
Luci  deripier  in  via. 

Afranius  52/4  (Ri.):  o  dig^num  facinus!  adulescentis  optuinas 
Bene  convenientes  [bene]  concordes  cum  viris 
Repente  viduas  factas  spurcitia  patris. 
Si  complectimur,  quae  adhuc  exposuimus,  summa  haec 
erit:  antiquissima  facinoris  significatio  est  ,,das  Tun"  et 
„Geschehnis*' ,  quo  redeunt  omnes,  quibus  nunc  uti  con- 
suevimus,  significationes.  Addenda  porro  haec:  in  prisca 
latinitate,  quod  ad  mala  facta  attinet,  saepius  leviora  male- 
facta  quam  graviora  notantur.  Numquam  facinus  sine  ah- 
quo  additamento  invenitur;  semper  adicitur  vel  adiectivum 
vel  pronomen  vel  enuntiatum  relativum.  Numquam  apud 
priscos  auctores  ,,facinus*'  per  se  sig-nificare  potest  scelus. 
Ubi  exclamationis  vice  fung-itur,  semper  in  malam  partem 
accipitur;  „indig-num  facinus''  locutio  sermonis  cottidiani 
videtur  fuisse.  Plautus  facinus  ut  exclamationem  usurpat 
raro,  crebro  Terentius;  hoc  paulatim  ergo  tunc  temporis 
in  usum  receptum  est.  Non  est  denique  obhviscendum 
Terentium  fig-uram  etymolog"icam  raro  adhibere,  Plautum 
saepissime  ^ 

Rehnquitur,  ut  inquiramus,  quae  vis  ingfenii  ad  faciendum 
facinus  valeat.  Ad  hoc  exphcandum  optime  proficiscimur 
a  duobus  locis  his: 

Pseud.  541/2:  Quis  me  audacior 

Sit,  si  istuc  facinus  audeam  (facere)? 

'  Breviter  etiam  memorem,  quae  Ramshorn  et  Doederlein  de  voce 
„facinus"  scripserunt:  Ramshorn  I,  p.  296.  Facinus  die  Tat  als  die  in  die 
Sinne  fallende  Wirkung,  die  ein  freihandelndes  Wesen  aufier  sich  hervor- 
bringt  und  wodurch  es  GroCe  des  Charakters,  es  sei  im  Guten  oder 
(gewohnUch)  im  Bosen,  offenbart:  eine  Grolkat,  Untat.  —  Doederlein  II, 
p.  146,  12:  Aber  ist  facinus  starker  oder  schwacher  als  scelus?  —  beides. 
In  seiner  gewohnhchen  Bedeutung  bezeichnet  facinus  nur  eine  auffallende, 
auCerordentliche  Tat,  z.  B.  Plautus,  Aul,  220,  und  ist  insofern  schwacher 
als  scelus,  weil  das  Verdammungsurteil  euphemistisch  oder  aus  anderen 
Griinden  zuriickbehalten  wird,  so  Cic.  Verr.  V,  66.  Tacit.  ann.  XI,  34 
ofacinus!  o  scelus!  bei  facinus  denkt  man  zunachst  nur  an  die  audacia 
des  Taters,  bei  scelus  an  die  malitia  (cf.  p.  7).  Sofern  aber  facinus 
vorzugsweise  in  bosem  Sinne  gebraucht  wird,  ist  es  gleich  starker  als 
scelus  und  bedeutet  ein  auCerordentliches  scelus,  wie  Untat. 

Eun.  958/9:  qua  audacia 

Tantum  facinus  audet? 

Quibus  ex  verbis  intellegfitur  audacia  opus  esse,  ut 
facinus  fiat,  et  malum  et  bonum.  Et  si  audacia  opus  est, 
non  potest  fieri,  quin  mag-num  aliquid  sit;  ergo  magni  facti 
color  facinori  solet  inesse.  Satis  saepe  „audax"  et  ,,facinus" 
coniung-untur,  ut  supra  iam  ostendimus.  Quamquam  non 
in  omnibus  exemplis  hic  color  apparet;  semel  enim  stultitia 
causa  mali  facinoris  videtur  esse,  cf.  Truc.  820.  „Meum 
illuc  facinus,  mea  stultitiast:  timeo  quam  mox  nominer". 
Aus.  Popma  (de  differentiis  verborum,  p.  197)  de  notione 
facinoris  pauca  tantum  facit  verba:  „facinus,  flagitium, 
scelus  hoc  differunt,  quod  facinus  vi  aut  maUtia  committitur". 
Quae  definitio  sciUcet  minime  sufficit;  etiam  fug"it  hunc  virum 
doctum  notionem  audaciae  plurimum  valere.  Quin  iam  in 
prisca  latinitate  „facinus"  in  malam  partem  acceptum  prae- 
valere  coeperit,  id  quod  perlustratis  exemplis  facile  cog"nos- 
citur,  dubium  esse  non  potest.  Neque  vero  ad  hoc  res  per- 
venerat,  ut  Plautus  eundem  in  modum  atque  Tacitus  dicere 
posset:  o  facinus!  o  scelus!  Certe  adiectivum  erat  addendum. 

Paulo  clarius  forsitan  facinoris  notio  eluceat,  si  ob- 
servamus,  quid  ei  commune  sit  cum  vocibus  factum,  male- 
factum,  maleficium,  et  qua  re  ab  his  differat.  Si  con- 
sideramus  Mil.  g-1.  621/2:  „te  facere  facinora,  quae  istaec 
aetas  fug*ere  facta  mag^is  quam  sectari  solet"  —  voce 
„facta"  iteratur  „facinora",  ut  saepe  in  enuntiatis  latinorum 
relativis  —  et  Aul.  220:  „Heia  Meg-adore,  haud  deoorum 
facinus  tuis  factis  facis"  cog"noscimus,  quod  attinet  ad  rem, 
et  voce  „facinus"  et  „factum"  idem  notari,  sed  difFerre 
voces  eo,  quod  „facinus"  est  factum  ex  ceteris  excellens: 
ahenum  esset  ab  usu  fing-uae,  si  quis  diceret:  „haud  decorum 
factum  tuis  facinoribus"  vel  „facere  facta,  quae  facinora 
fug^ere  .  .  ."  „Factum"  latius  patet  quam  facinus;  participii 
quoque  vis  interdum  perlucet.  Saepissime  factum,  num- 
quam  facinus,  ita  usurpatur,  ut  res  facta  opponatur  verbo 
dicto,  id  quod  probari  sufficiat  exemphs  his: 

Am.  926/7:  Nunc  quando  factis  me  impudicis  abstinei, 

Ab  impudicis  dictis  avorti  voio. 
Capt.  303:  Memini  quom  dicto  haud  audebat,  facto  nunc 

laedat  licet. 

Capt.  429:  Istaec  dicta  te  experiri  et  opera  et  factis  volo. 

Mer.  554:  Hoc  ut  dico  factis  persequar. 

Most.  198/9:  ut  vera  haec  credas 

Mea  dicta,  ex  factis  nosce  rem:  vides  quae  sim. 
Most.  923:  Eg-one  te  ioculo  modo  ausim  dicto  aut  facto  fallere? 
Per.  495:  Bene  dictis  tuis  bene  facta  aures  meae  auxilium 

exposcunt. 

Pseud.  108:  Utinam  quae  dicis  dictis  facta  suppetant. 
Sti.  280:  Propera,  Pinacium,  pedes  hortare,  honesta  dicta  factis. 
Eun.  941:  Ego  pol  te  pro  istis  dictis  et  factis,  scelus, 
Ulciscar. 

Suo  iure  commemorantur  hoc  loco  etiam  versus  hi: 
As.  162:  Magis  istuc  percipimus  hngua  dici  quam  factis  fore. 
Ba.  64:  Animum  fodicant,  bona  destimulant,  facta  et  famam 

sauciant. 

Capt.  405:  Neque  med  umquam  deseruisse  te  neque  fa*ctis 

neque  fide. 

Rud.  11:  Qui  facta  hominum,  mores,  pietatem  et  fidem 
Noscamus. 

Rud.  935:  Monimentum  meae  famae  et  factis. 
Ba.  704:  Quid  mihi  refert  Chrysali  nomen  nisi  factis  probo. 
Cas.  286:  Sed  nihil  est  me  cupere  factum,  nisi  tu  factis  adiuvas. 
Poen.  307:  Lepidi  mores  turpem  ornatum  facile  factis  com- 

probant. 

Truc.  179:  Facta  atque  corda  in  felle  sunt  sita  atque  acerbo 

aceto. 

Cum  in  vocabulo  ,,facinus*'  plerumque  de  auctore  eius- 
que  de  audacia  cogfitetur,  „factum"  magfis  attinet  simpliciter 
ad  rem,  quae  accidit. 

cf.  Cas.  685/6:  Ludo  eg^o  hunc  facete: 

Nam  quae  facta  dixi,  omnia  huic  falsa  dixi. 

Reichenbecher.  5 

Mil.  859/60:  Perii:  excruciabit  me  erus,  domum  si  venerit, 
Quom  haec  facta  scibit,  quia  sibi  non  dixerim. 

Adel.  471/2:  ubi  scit  factum,  ad  matrem  virginis 

Venit  ipsus  ultro. 

,,Factum''  congruit  cum  facinore  eo,  quod  et  malum  et 
bonum  factum  potest  sigfnificare ;  veiuti  de  g-loriosis  factis 
cogitatur : 

Mil.  57:  Virtute  et  forma  et  factis  invictissumum. 

Mil.  1021:  Quid  ego?  hic  astabo  tantisper  cum  hac  forma 

et  factis  sic  frustra. 
Mil.  1042:  hominem  tam  pulcrum  et  praeclarum  virtute  et 

forma  et  factis. 
Am.  1140:  Suis  factis  te  immortali  adficiet  gloria. 
Cur.  441:  factis  monimentum  suis. 

Sti.  305:  Contundam  facta  Talthubi  contemnamque  omnis 

nuntios. 

Eun.  1090:  et  conlaudavi  secundum  facta  et  virtutes  tuas. 

In  malam  partem  ,,factum"  accipitur  velut: 
AS..862/3:  Verum  hoc  facto  sese  ostendit,  qui  quidem  cum  fiho. 
Potet  una. 

Am.  816 :  Tute  edictas  facta  tua :  ex  me  quaeris  quid  deliqueris. 
Phorm.731:  Ita  patrem  adulescentis  facta  haec  tolerare  audio 

violenter. 

Phorm.  931/2:  etiam  nunc  credis  te  ig-norarier 

Aut  tua  facta  adeo? 
Si  quaerimus  deinde,  quibuscum  adiectivis  „factum" 
soleat  coniungi,  haec  notabiiis  res  nobis  apparet  nullum  fere 
adiectivum  voci  ,.factum"  additum  esse,  nisi  quo  malum  ah- 
quod  notatur.  Vide  exempla:  Am.  1085:  foedis  factis;  Men.  590: 
factis  plurumisque  pessumisque;  Mil.  192:  delenifica  facta; 
Mil.734:  sceiesta  facta;  Most.1171:  factis  pessumis;  Truc.  555: 
improba  facta;  Truc.  822:  mala  facta;  Lucihus  140  (M):  facta 
nefantia;  1014:  tuis  factis  saevis.  Excipiuntur  ex  ea  leg-e 
sola  exempla  haec:  As.  451:  non  mirum  factumst;  Mer.  482: 
hau  mirumst  factum;  Rud.  345:  pol  haud  miranda  facta  dicis. 

Ennius,  epigr.  (varia  16  Vahl):  Hic  vestrum  panxit  maxima 
facta  patrum.  Etiam  hic  figura  etymologica  scilicet  saepe 
adhibita  est:  Am.  893 :  quod  feci  factum ;  Ba.379:  puditumst 
factis  quae  facis;  Ba.  1016:  facere  quoius  me  nunc  facti  pudet; 
Mil.  734:  scelesta  facerent  facta;  Truc.  554/5:  qui  facit  | 
-j-Improba  facta  amator;  Truc.  730:  facta  infecta  facere; 
Am.  1084/5:  insanum  facit  |  suis  foedis  factis;  Aul.  220: 
tuis  factis  facis;  Mer,  855:  confidentem  tuis  factis  facis; 
Trin.  279:  feceris  par  tuis  ceteris  factis;  Hec.  857:  factis  ut 
credam  facis;  Phorm.  430:  tuis  dig-num  factis  feceris. 

Notabile  est,  quam  raro  hanc  quoque  fig-uram  etymo- 
logicam  Terentius  usurpaverit.  „Malefactum"  deinde  non 
differt  a  facinore  in  malam  partem  accepto;  non  tanta  vis 
ei  videtur  inesse,  cum  careat  colore  mag-ni  facti,  ad  quod 
efficiendum  opus  est  audacia.  Exempla  omnia  afferre  super- 
vacaneum  est.  Unum  autem  locum  non  omittam,  cum  ibi 
clare  ostendatur,  quae  sing"ulae  res  sub  malefactum  subi- 
ciantur,  dico  As.  567/75: 

„Verum  edepol  ne  etiam  tua  quoque  malef  acta  iterari  multa 

Et  vero  possunt:  ubi  sciens  fideli  infidens  fueris, 

Ubi  prensus  in  furto  sies  manufesto  et  verberatus, 

Ubi  periuraris,  ubi  sacro  manus  sis  admolitus, 

Ubi  eris  damno  (et)  molestiae  et  dedecori  saepe  fueris, 

Ubi  creditum  quod  sit  tibi  datum  esse  pernegaris, 

Ubi  amicae  quam  amico  tuo  fueris  mag-is  fidelis, 

Ubi  saepe  ad  langfuorem  tua  duritia  dederis  octo 

Validos  lictoris,  ulmeis  adfectos  lentis  virgis". 

Exemplacetera:  Am.285:  Cas.155;  Capt.  682;  Epid.  392: 
Men.  595;  Most.  458,  1111;  Trin.  185;  Truc.  774;  Ennius, 
scen.  226, 409  (Vahl.) ;  Pacuv.  129  (Ri) :  Titin.  69  (Ri).  Animad- 
vertendum  est  Terentium  bis  tantum  hac  voce  usum  esse: 
Andr.  23;  Adel.  200. 

„Maleficium"  denique  ter  tantum  in  prisca  latinitate  in- 
venitur  et,  quantum  videre  possumus,  idem  sonat  atque 
raalum  factum  vel  malum  facinus. 

Rud,  1247:  Ne  conscii  sint  ipsi  malefici[is]  suis. 

Truc.  501:  -j-cui  adhuc  ego  tu  mala  meam  emonet  ruria  me 

maleficio  vincerest. 
Phorm.  336:  pro  maleficio  si  beneficium  summum  nolunt 

reddere. 

Adiectivum  „facinorosus"  prisci  auctores  nondum  ex- 
hibent. 

Sequatur  conspectus  formarum,  quibus  facinus  usur- 
patum  est: 


Sing.:  nom.:  Ba.  682. 

gen.:  Phorm.  156. 
dat.:  — 
acc:  Ba.  925. 
abl.:  Cato,  frg^ra.  Jord. 
p.  39,  12. 

Pro  ablativo  plurafis  formam  „facti"  supponi  posse 
suspicor;  cf.  Men.  590  pro  eius  factis  plurumis  pessumisque. 


Plur.:  nom.:  Fruc.  795. 

gen.:  Pseud.  746. 
dat.:  — 

acc:  Most.  777. 
abl:  — 


Vita. 


Maximilianus  Reichenbecher  lenensis  natus  sum 
Kahlae  in  oppido  Thuring-iae  a.  d.  VI.  kal.  Nov.  anni  p.  Chr. 
n.  MDCCCLXXXVIII  patre  Aug-usto,  matre  Ludovica  e  gente 
Knabe.  Postquam  lenae  annos  quattuor  mensesque  sex 
g-ymnasii  discipHna  usus  sum ,  transii  Portam  (Schulpforte), 
quod  gymnasium  situm  est  prope  urbem  Naumburg*.  Ubi 
iterum  annos  quattuor  et  unum  semestre  versatus  maturi- 
tatis  testimonium  adeptus  sum.  Deinde  Monachii  menses 
sex  et  lenae  annos  tres  mensesque  sex  Utteris  philolog^icis 
et  historicis  operam  dedi,  Docuerunt  me  viri  doctissimi 
Monacenses:  Cornelius,  Crusius,  Jacobsohn,  Otto, 
Rothenbiicher,  Streitberg*,  Wolters;  lenenses  Del- 
brueck,  Desdouits,  Diehl,  Goetz,  Graf,  Ilirzel, 
Hoepffner,  Judeich,  Leitzmann,  Liebenam,  Lieb- 
mann,  Lietzmann,  Mentz,  Michels,  Rein,  Stoy, 
Weber,  Weinel,  Wiese,  Wilhelm.  lenae  cum  proseminarii 
philolog^ici  sodahs  fuissem,  ascitus  sum  inter  sodahs  ordi- 
narios  seminarii  philologfici,  cuius  in  exercitationibus  duo 
semestria  moderantibus  G.  Goetzio  atque  R.  Hirzelio, 
viris  illustrissimis,  versatus  sum.  Quibus  viris  omnibus, 
quippe  qui  studiorum  meorum  fautores  fuerint  bene- 
volentissimi,  g-ratias  habeo  maximas,  imprimis  G.  Goetzio, 
mag-istro  carissimo,  cuius  consiho  etiam  in  hac  dissertatione 
conscribenda  benigfne  sum  adiutus. 


